Ana səhifə » Qəzetin pdf formatı\t» Səfir Viktor Szederkenyi: Naxçıvanla Macarıstan arasında iqtisadiyyatın müxtəlif sahələrində əməkdaşlıq üçün böyük potensial var\nTarix və mədəniyyət əsrlərlə bir-birinə qovuşmuş dəyər kimi Naxçıvanın simasında öz əksini tapıb. Naxçıvanın böyük turizm potensialının olduğunu gördük və bu, Avropa ölkələrindən Naxçıvana gəlmək istəyən turistlər üçün mühüm amildir.\nBu sözləri AZƏRTAC-ın Naxçıvan bürosuna müsahibəsində Macarıstanın ölkəmizdəki səfiri Viktor Szederkenyi deyib.\n“Hava limanında olarkən ilk hiss etdiyim və gördüyüm bu yerlərin saf havası və təmizliyi oldu. Şəhərin mərkəzinə doğru gəldikdə isə Naxçıvanın hər baxımdan zəngin bir şəhər olduğunu görürsən. İnsanların qonaqpərvərliyi, səmimi rəftarı məndə xoş əhval-ruhiyyə yaratdı”, – deyən səfir bildirib ki, “Avropa günləri” çərçivəsində Naxçıvanın iqtisadiyyatı, o cümlədən sənaye və kənd təsərrüfatı sahələri ilə bağlı lazımi məlumatlar əldə etdik.\nViktor Szederkenyi deyib: “Naxçıvanda keçirilən “Avropa günləri” bizə imkan verdi ki, Azərbaycanın bu qədim bölgəsini daha yaxından tanıyaq. Onu da qeyd edim ki, Naxçıvanla Macarıstan arasında iqtisadiyyatın müxtəlif sahələri, həmçinin təhsil sahəsində əməkdaşlıq üçün böyük potensial var. Ümid edirəm ki, bu əməkdaşlıq əlaqələri daha geniş şəkildə inkişaf etdiriləcək”.


Sabit və inamlı artım\nAna səhifəŞirkətin xəbərləriSabit və inamlı artım\nHerbalife şirkətinin rəsmi hesabatına əsasən, 2016-cı ildə şirkətin dünya üzrə satışlarının həcmi 4,5 milyard dollara çatmışdır ki, bu da 2015-ci ilin göstəricilərinə nisbətən 6% çoxdur. Mənfəət 260 milyon dollar və ya hər səhm üzrə 3,02 dollar təşkil etmişdir. Şirkət Müstəqil Tərəfdaşların qorunub saxlanmasının faizi kimi göstərici üzrə növbəti rekordu təyin etmişdir, bu göstərici 60,9%-dək, ABŞ-da isə 75,3%-dək artmışdır. Özündə Avropanı, Yaxın Şərqi və Afrikanı birləşdirən EMEA regionunda satışların artımı ikirəqəmli ədəddən yüksək olmuş və 14% təşkil etmişdir.\nHerbalife şirkətinin Baş icraçı direktoru Maykl Conson yekunları bu cür şərh etmişdir: "2016-cı il bizim üçün dinamik və rekordlu bir il olmuşdur. Bizim Müstəqil Tərəfdaşlarımız müştəriyönümlü biznesi uğurla qurmağa davam edirlər, maliyyə göstəriciləri bunu aydın sübut edir. Bundan əlavə, öz səhmlərimizi satın almaq barədə qərarımız da şirkətin səhmdarlıq dəyərini bundan sonra da artırmaq niyyətində olduğumuzun daha bir sübutudur.


Hamiləlik dövrü - 12. Həftə » wWw.Qadinlar.Biz ~ Qadınlar Bir Incidir! Populyar Qadın Saytı\nHamiləlik dövrü - 12. Həftə\nTarix: 22-04-2016, 18:00\nSəs ver: Təxminən 84-cü gün (döllənmədən 63 gün sonra)\nDiş ətlərində 20 dişin də yerləri müəyyən olmuşdur. Üz insan görünüşündədir, ağız içində isə üst damaq birləşməyə başlamışdır. Dölün qırtlağında səs telləri meydana gəlməsi tamamlanır və nəzəri olaraq döl səs çıxara bilər. Qarın boşluğunda isə bağırsaqlar qarın içinə girmişdir və hərəkətləri başlamışdır. Qaraciyər öd işləməyə başlayır və sekresiyalanan öd öd kisəsində depolanır. Qalxanabənzər və mədəaltı vəzi inkişafını tamamlayır. Mədəaltı vəzidən insülin ifraz olunur. Hər iki cinsdə də xarici cinsiyyət orqanları inkişafını tamamlamamışdır, ancaq qızlarda böyük və kiçik dodaqlar, kişilərdə isə penis və xayalar diqqətli müşahidə ilə ayırd edilə bilər. Əllərdə və ayaqlarda dırnaqlar uzanmağa başlayır. Sinir sistemi bir az daha təkmilləşir və döldə reflekslər inkişaf edir. Bu dövrdə dəri olduqca həssasdır. sümüklərdən bəziləri sərtləşməyə başlamışdır. Bu həftənin sonunda uşaqlığınız kiçik çanaqdan qarın boşluğuna doğru böyüməyə başlayır. Artıq sidik kisəsi üzərinə təzyiq etmədiyindən tez-tez sidiyə çıxma istəyi bir qədər azalır. Bu vəziyyət son 3 aya qədər bu şəkildə davam edir. Bu həftələrdə başağrısı və başgicəllənmə şikayətlərinə sıx-sıx rast gəlinir. Düşük təhlükəsi çox böyük ölçüdə azalmışdır. Həkiminizin sizə bunu ifadə etməsi ilə hər gələcək anada olduğu kimi siz də psixoloji baxımdan rahatladığınızı hiss edəcəksiniz. Diş ətləri hamiləlikdən mənfi istiqamətdə təsirləndiyi üçün diş həkiminizlə görüşməyiniz tövsiyyə olunur. loading... NoName\nTesekkurler melumat üçün\n23 aprel 2016 14:36\nilk uzini 12ci heftede etdik cox duygulandiq ikimizde onda.Allah hamiya qismet elesin.bu heftede toksikoz olmur artiq sadece 2,3gunden arada seher tezden ac qarina oyume olurdu.ilk uzini 12ci heftede etdik cox duygulandiq ikimizde onda.Allah hamiya qismet elesin.bu heftede toksikoz olmur artiq sadece 2,3gunden arada seher tezden ac qarina oyume olurdu.\n22 aprel 2016 19:30


Oruc Zalovun rəhbərlik etdiyi nümayəndə heyəti Vyanada ikigünlük işgüzar səfərdə olub\nSiyasət 6 May 2006 11:35 (UTC+04:00)\nMayın 4-5-də Iyanada "Avropa İttifaqı ilə qonşu dövlətlər arasında münasibətlərdə daxili təhlükəsizliyin rolu" mövzusunda nazirlər konfransı keçirilib. Bu barədə Trend ə Azərbaycan Respublikası Daxili İşlər Nazirliyinin mətbuat xidmətindən məlumat verilib.\n60-dan çox ölkənin daxili işlər və ədliyyə nazirlərinin iştirakı ilə keçirilən konfransda ölkəmizi daxili işlər nazirinin müavini general-leytenant Oruc Zalovun rəhbərlik etdiyi nümayəndə heyəti təmsil edib.\nKonfransın keçirilməsində əsas məqsəd terrorizmə, mütəşəkkil cinayətkarlığa, qanunsuz miqrasiyaya və korrupsiyaya qarşı mübarizədə Avropa İttifaqı ilə qonşu ölkələr, o cümlədən Aİ-nin Yeni qonşuluq siyasətinə qoşulmuş dövlətlər arasında əməkdaşlığı gücləndirmək məsələlərini müzakirə etmək olub.\nO.Zalov gündəliyin iki bəndinə - terrorizmə qarşı mübarizə və qeyri-qanuni miqrasiya mövzularına dair çıxışlar edib, Azərbaycanda bu istiqamətlərdə görülmüş işlər, o cümlədən müvafiq hüquqi bazanın yaradılması, hüquq-mühafizə tədbirləri haqqında danışıb. Azərbaycan nümayəndəsinin çıxışı böyük maraqla qarşılanıb.\nKonfransdakı çıxışlarda terrorizm və qeyri-qanuni miqrasiyaya qarşı mübarizədə sərhədlərin mühafizəsinin gücləndirilməsinin vacibliyi xüsusi vurğulanıb.


Prezidentin köməkçisi ekoloji və səhiyyə istiqamətli QHT-lərlə görüşüb\n18:56 31-08-2020 | 1267\nAvqustun 31-də Azərbaycan Respublikası Prezidentinin köməkçisi Hikmət Hacıyev ekologiya, sudan səmərəli istifadə və səhiyyə istiqamətində fəaliyyət göstərən 41 QHT-nin sədri ilə görüş keçirib.\nYeniAvropa xəbər verir ki, bu barədə Prezident yanında Qeyri-Hökumət Təşkilatlarına Dövlət Dəstəyi Şurası Katibliyinin mətbuat xidmətindən məlumat verilib.\nGörüşü giriş sözü ilə açan Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının sədri Azay Quliyev bildirib ki, QHT-hökumət dialoqu çərçivəsində təşkil edilən 4-cü görüş ekologiya, sudan səmərəli istifadə və səhiyyə istiqamətində fəaliyyət göstərən ictimai təşkilatlarladır. Bu sahəni əhatə edən mövzular şuranın hər il elan etdiyi qrant müsabiqəsində xüsusi çəkiyə malikdir və indiyədək yüzlərlə QHT dövlətin maliyyə dəstəyindən faydalanıb. Azay Quliyev Prezident İlham Əliyevin ictimai nəzarətin gücləndirilməsinin vacibliyi ilə bağlı verdiyi tapşırıqlar sırasında su ehtiyatlarının qiymətləndirilməsinin də olduğunu nəzərə alaraq Prezidentin köməkçisi Hikmət Hacıyevin sudan səmərəli istifadə, ətraf mühitin mühafizəsi və səhiyyə sahəsində fəaliyyət göstərən QHT-lərlə görüşünün xüsusi önəm daşıdığını deyib.


LÜTVƏLİ BABAYEVİN HİCABLA MÜBARİZƏDƏN BAŞQA İŞİ-GÜCÜ YOXDUR? - ZƏRDABDAN ŞİKAYƏT - Azinforum.az İnformasiya Portalı\nAna səhifə / Cəmiyyət / LÜTVƏLİ BABAYEVİN HİCABLA MÜBARİZƏDƏN BAŞQA İŞİ-GÜCÜ YOXDUR? – ZƏRDABDAN ŞİKAYƏT\nLÜTVƏLİ BABAYEVİN HİCABLA MÜBARİZƏDƏN BAŞQA İŞİ-GÜCÜ YOXDUR? – ZƏRDABDAN ŞİKAYƏT\nBir qrup Zərdab rayon sakini tərəfindən Azinforum.az-a icra hakimiyyətinin başçısı Lütvəli Babayevin əməllərindən bəhs edən şikayət məzmunlu məktub ünvanlanıb. Azinforum.az çox sərt üslubda yazılıan həmin məktubu zəruri redaktələrlə təqdim edir:\n” Dünən Lütvəli Babayev şəhər 1 saylı orta məktəbində iclas zamanı, direktorsuz qalmış məktəbin problemlərini müzakirə etmək əvəzinə iclasboyu hicabdan danışıb, rayondakı hicablıları, dindarları “asıb-kəsib”. Qəti şəkildə bildirib ki, hicablı müəllimlər və şagirdlər məktəbə buraxılmayacaq, ya onlar ərizələrini yazıb könüllü şəkildə məktəbdən çıxacaqlar, ya da məcburi qovulacaqlar. O, bu işi Zərdab RİH-in işçisi Murada tapşırıb. Göstəriş belə olub: Murad səhər 07.30-dan gəlib məktəbin qarşısında dayanacaq və hicablıları məktəbə qoymayacaq. Qarşı çıxanı isə Babayevin yanına göndərəcək. (Sanki Zərdab rayon icra hakimiyyətinin əməkdaşının başqa işi-gücü yoxdur, gəlib hicablılara nəzarət edəcək)\nLütvəli Babayev bu fikirlərini demək olar ki, hər iclasda, hər tədbirdə səsləndirir, hicablıları hicablarını açmayacaqları təqdirdə işdən azad edəcəyi ilə hədələyir .\nMaraqlıdır, Lütvəli Babayev İslamdan bu qədər qorxursa və hicaba bu qədər nifrət edirsə, onda Həcc ziyarətinə hansı məqsədlə gedib? Yox, əgər o RİH başçısı olaraq qərar verirsə, hansı haqqla ölkə prezidentinin göstərişinə, fikrinə qarşı çıxır? İlham Əliyev xarici mətbuata verdiyi müsahibələrində dönə-dönə ” Biz heç bir yerdə hicaba qadağa tətbiq etmirik. Bizdə qadağa yoxdur. Hər kəs istədiyi kimi inkişaf etmək hüququna malikdir. Və bu istənilən adamın hüququdur”–deyirsə, Lütvəli Babayevin bu mövzuda yersiz canfəşanlığı başadüşülən deyil.\nQafqaz Müsəlmanları idarəsinin sədri Allahşükür Paşazadənin, Təhsli Nazirliyinin əmri olmadan icra başçısının belə bir göstəriş verirməsi nə dərəcədə qanunidir?\nLütvəli Babayev! Siz bilirsinizmi ki, Azərbaycanın şanlı bayrağındakı yaşıl rəng islamın rəngidir? Azərbaycan əhalisinin çoxu müsəlmandır. Siz niyə İslamdan, hicablıdan bu qədər qorxursunuz?\nBəyəm, məktəblərin başqa problemi yoxdur? Yaxşı olar ki, dərsə məktəbli formasında gəlməyən şagirdlərin , təmirsiz, istilik sistemi olmayan məktəblərin dərdini çəkəsiniz! Hicablıdan heç kimə zərər gəlməz!\nAllahdan qorxun və Azərbaycanın Prezidentinin razılığı olmayan şeylərə qərar verməyin.\nRayonun dindarları və hicablıları imza toplayırlar ki, sizin “hicab qadağa”nıza görə apardığınız “fəaliyyətdən” Prezident İlham Əliyevə şikayət etsinlər”.\nÖncəki Fazil Məmmədovla Mirdamət Sadıqovun Gəncə üzərindəki “Barbarossa planı” və onu icra edənlər\nNövbəti Respublika Baytarlıq Laboratoriyasının fəaliyyəti qənaətbəxş deyil\n“Parlamentə təcrübəli adamlar seçilməlidirlər. Xalqın rifahı naminə qərarlar, qanunlar hazırlaya, qəbul edə bilən insanlar parlamentdə …


“Lokomotiv” Portuqaliya klubuna da aman vermədi » Football-plus.az\n08 dek 21:12idman\nLOKOMOTİV – Fonte Bastardo (Portuqaliya) 3:1 (25:23, 21:25, 28:26, 25:20)\nLokomotiv: Rəsul İbrahimov – 17, Pərviz Səmədov – 16, Dmitri Obodnikov – 15, Vüqar Bayramov – 8, İvan Kazaçkov – 7, Aleksey Çervyakov – 5, Andrey Vasilenko – 1, Kənan Allahverdiyev (l), Asif Əliyev (l), Abbas Cəfəri, Dmitri Baranov, Murad Abdurazakov, Əli Məhəmmədov.\nFonte Bastardo: Kayo Roşa – 19, Reynaldo Da Silva – 19, Aleksandr Kudryaşov – 12, Maykon Kosta – 8, Bruno Alveş – 7, Rikardo Filyo – 5, Daniel Ruis (l), Gerson Pereyra, Robert Vilber, Xose Karlos Vinya, Osvaldo Fereyra Da Silva.\nBaş məşqçi: Joao Migel Joze.\nHakimlər: Pavel Vasko (Sloveniya), Şantal Kayser (Fransa).\n7 dekabr. Bakı. Dərnəgül Voleybol Mərkəzi. 400 tamaşaçı.\nOyunun vaxtı: 112 (29+26+32+25) dəqiqə.\nDünən “Lokomotiv” “Çağırış” kubokunun 1/16 final mərhələsinin ilk oyunu çərçivəsində “Fonte Bastardo”nu qəbul etdi. Kəskin hava şəraiti Dərnəgül Voleybol Mərkəzinə toplaşan azarkeşlərin sayına təsirsiz ötüşməmişdi. Yaxşı ki, “Azərreyl”in fanklubu avrokubokdakı təmsilçimizi yalqız buraxmamışdı. Azarkeş qrupu fəal dəstəyi ilə voleybolçuları ruhlandırırdı. Voleybol Federasiyasının (AVF) 1-ci vitse-prezidenti Faiq Qarayev görüşü VİP-lojadan yox, statistik məşqçilərin əyləşdiyi yerdən izləyirdi.\nQarşılaşmaya gəlincə, Fərid Cəlalovun start heyəti “köhnə qvardiya”dan ibarət idi. Bunlar da əsasən yığma üzvləridi. İlk texniki fasiləyədək mübarizə xala-xal prinsipiylə keçdi. Maraqlıdı ki, ölkə çempionu ilk 4 xalını rəqibin servis səhvlərindən qazandı. Texniki fasiləyə komandamız minimal fərqlə öndə yollansa da, setin ortalarında təşəbbüs portəgizlərə keçdi. Qonaqların heyətində Reynaldo və Roşanın güclü zərbələrini zərərsizləşdirmək problemə çevrilmişdi. “Loko”nun blokları sürətli hücumların qarşısını almaqda aciz idi. Müdafiə planında da nöqsanlar çox idi. Xüsusən liberolar Asif Əliyev və Kənan Allahverdiyevdə təcrübə çatışmazlığı aşkar sezilirdi. Rəqibin isə servis və qəbul problemlərindən əziyyət çəkdiyi hiss olunurdu. Bununla belə, “Fonte Bastardo” 20:15 hesabıyla önə çıxdı. Məhz bu məqamda Cəlalovun götürdüyü fasilə işə yaradı. Gənc baş məşqçinin verdiyi taktiki tapşırıqları uğurla yerinə yetirən voleybolçularımız geridönüş edə bildi. Rəsul İbrahimovun uğurlu servislərini effektli bloklar izləyincə ilk set “Lokomotiv”in hesabına yazıldı.\nİkinci setə qonaqlar daha yaxşı başladı. Nəticədə ilk texniki fasiləyə öndə yollandılar – 8:5. Komandalar meydana qayıtdıqdan sonra “Loko” təşəbbüsü ələ keçirdi. Təmsilçimiz hətta 2 xallıq fərqlə önə də çıxa bildi. Ancaq fərdi səhvlər “mavilər”in sürətini azaltdı. Belədə ikinci məcburi fasiləyə də “Fonte Bastardo” öndə yollandı – 16:14. Vüqar Bayramov ardıcıl iki səhvə yol verdiyindən Cəlalov onu yeni transfer Andrey Vasilenkoyla əvəzlədi. Bir qədər sonra isə Aleksey Çervyakovun yerinə Abbas Cəfəri meydana çıxdı. Ancaq bu əvəzetmələr ilk setdəki geridönüşü təkrarlamağa imkan vermədi və ümumi hesab bərabərləşdi.\nÜçüncü setə də qonaqlar yaxşı başlamış və ardıcıl 2 xal qazanmışdı. Ancaq vaxtında toparlanan və hücum şanslarını qaçırmayan “Lokomotiv" ilk məcburi fasiləyə 2 xal öndə yollandı. Setin ortalarında bu üstünlük əldən çıxsa da, komanda tezliklə toparlana bildi. Blokda ardıcıl xallar qazanan meydan sahibləri 20:16 hesabıyla önə çıxdı. Ancaq bundan sonra azarkeşlər nəfəskəsən mübarizəyə şahidlik etdi. Əvvəlcə rəqib hesabı bərabərləşdirdi. Cəlalovun götürdüyü fasilədən sonra Pərviz Səmədovun ardıcıl 2 xalı “Loko”nu yenidən təşəbbüs sahibinə çevirdi. Amma 2 dəfə set xalını qazanmaq mümkün olmadı. Rəqib hətta 26:25 önə də keçdi. Öncə Pərviz hesabı bərabərləşdirdi. Daha sonra isə Rəsulun 2 xalı bu seti qazanmağa imkan verdi.\nKomandamıza qələbə üçün 4-cü seti də qazanmaq kifayət edirdi. Qələbəyə inamı artan voleybolçular yüksək motivasiya və hirslə oynayırdı. Artıq “Loko” müdafiə planında da artırmışdı. Əvəzində Portuqaliya klubu tədricən oyun intizamını itirməkdəydi. 5 xallıq fərq seti qazanmaq üçün yetərli üstünlük idi. İnsafən, ikinci texniki fasilədən sonra “Fonte Bastardo” qismən toparlandı. Hətta bir epizodda Gersonun zərbəsi dəqiq olsa da, referi yan xətt hakiminə uyaraq aut qərarı verdi. Hər halda, aradakı fərq böyük idi və psixoloji üstünlüyü ələ keçirən rəqibdən xal almaq çətin görünürdü. Qonaqlar nə qədər çalışsalar da, əzmkarlıq kifayət etmədi. Beləliklə, ölkə çempionatına həsrət qalan “Lokomotiv” avrokuboklarda ikinci ev oyununu da qələbə ilə başa vurdu. Cavab qarşılaşmasında portəgizlər hətta “quru” qələbə qazansa belə, 1/8 finala vəsiqənin sahibi “qızıl” setdə müəyyənləşəcək. Ancaq buna ehtiyac yaranmaya da bilər. Bunun üçün Cəlalovun komandasının Portuqaliyada 2 set qazanması yetərlidi.\nQeyd edək ki, tərəflər arasında cavab qarşılaşması dekabrın 20-də keçiriləcək.\n“Lokomotiv” kiprliləri darmadağın etdi “Lokomotiv” avrokubokda debüt oyununa çıxır Voleybol millimiz qələbəyə həsrət qaldı “Lokomotiv” ölkə çempionu oldu “Fənərbaxça” yenə “Azərreyl”ə aman vermədi


Hesab.az onlayn, rahat və təhlükəsiz sığorta imkanı yaradır - BBN.az\nHesab.az onlayn, rahat və təhlükəsiz sığorta imkanı yaradır\nÖlkənin ən böyük onlayn ödənişlər portalı olan www.hesab-az istifadəçilərinə avtomobillərin icbari sığortasını onlayn şəkildə rahat və təhlükəsiz almaq imkanını yaradır. Belə ki, istifadəçilər sistemdə olan iki sığorta şirkətindən birini seçərək icbari sığorta polisini rahatlıqla əldə edə bilərlər. Hal-hazırda “Atəşgah Sığorta” və “PAŞA Sığorta” şirkətlərindən birini seçərək sığortanı əldə etmək mümkündür.\nSığortanı əldə etmək üçün müştəri www.hesab.az portalına daxil olur və “Sığorta” bölməsini seçərək avtonəqliyyat vasitəsi barədə məlumatları daxil edir. Məlumatları daxil etdikdən sonra “Atəşgah Sığorta” və ya “PAŞA Sığorta” şirkətini seçib ödənişi edir. Bundan sonra sığorta şəhadətnaməsi qüvvəyə minir. Bütün bu prosses cəmi 1 dəqiqə ərzində həyata keçirilir və müştəri heç bir yerə getmədən rahatlıqla öz komputeri və ya telefonu vasitəsilə bütün bu əməliyyatları apara bilər. Ödəniş zamanı müştərin kart məlumatları tam təhlükəsiz şəraitdə qorunur.\nHesab.az-la icbari sığorta almağın daha bir üstünlüyü də odur ki, növbəti il icbari sığorta polisinin bitmə vaxtı yaxınlaşdıqda, portal tərəfindən müştəri məlumatlandırılır və müştəri öz polisini yeniləyə bilir. Artıq minlərlə insan hesab.az portalınından sığorta alaraq bu xidmətin üstünlüklərindən faydalanıb.\nQeyd edək ki, əgər rahat və təhlükəsiz şəraitdə icbari avtomobil sığortası almaq istəyirsinizsə sadəcə www.hesab.az portalına daxil olun və şəxsi kabinetinizi daxil olaraq sığorta bölməsini seçib öz sığortanızı əldə edin.\nBütün banklarda xarici valyutanın alış-satış qiymətləri-CƏDVƏL


ANA UŞAQLARINI KÜÇƏYƏ ATDI – YENİLİK.AZ\n6 uşaq anası övladlarına baxa bilmədiyini söyləyərək onlardan imtina edib. Aralarında 6 aylıq körpə olmaqla uşaqlardan beşi uşaq evlərinə yerləşdiriləcək. Bu barədə virtualaz.org-a “Təmiz Dünya” Qadınlara Yardım İctimai Birliyinin rəhbəri Mehriban Zeynalova məlumat verib.\nUşaqlar hazırda birliyin nəzdindəki sığınacaqda yerləşdirilib. Uşaqlardan böyüyü 2007-ci il, balacası isə 2018-ci il təvəllüdlüdür. Zeynalova deyir ki, ata yalnız 2015-ci il təvəllüdlü oğluna sahib çıxıb: “Qadın 15 yaşında özündən 17 yaş böyük şəxslə ailə qurub. 6 uşağın ikisi qız, dördü oğlandır. Sonradan ailədə problemlər yaranıb, boşanıblar.Uşaqların atası ilə də görüşdük, dedi ki, yalnız 3 yaşlı oğlunu çox istəyir, digərlərinin uşaq evinə yerləşdirilməsinə qarşı deyil”, – sığınacaq rəhbəri əlavə edib.\nUşaqlar sığınacağa gətirilərkən pis vəziyyətdə olublar. Anaya uşaqları ilə birgə sığınacaqda qalması təklif olunsa da, razılaşmayıb. Uzun illərdir işləmək istədiyini, yalnız indi iş tapdığını söyləyib: “Deyir ki, uzun zamandır övladlarına baxa bilmir, günlərlə uşaqlar ac qalıblar. Ən pisi odur ki, uşaqlar çirkdən iy verirdilər, paltarları bəlkə də aylardır yuyulmamışdı. 4 uşağı paltar və yataqla təmin etdik. 6 aylıq körpəni isə qəbul edə bilmədik. Çünki ona qayğı lazımdır, sığınacaqda körpələr yalnız anaları ilə birgə qalırlar”, – Zeynalova əlavə edib. Binəqədi Rayon İcra Hakimiyyəti uşaqların sənədlərini hazırlayır. Tezliklə 6 aylıq körpə olmaqla uşaqlar internata yerləşdiriləcəklər.\nMəlum olduğu kimi Prezident seçkilərindən son...


Əli Həsənov: Azərbaycanın nazirlikləri ərzaq təhlükəsizliyi probleminə ciddi yanaşmalıdırlar (ƏLAVƏ OLUNUB)\n21 Sentyabr 2011 10:07 (UTC+04:00)\nTəfərrüatlar əlavə olunub (ilk xəbər saat 10:35-də yayılıb)\nAzərbaycan, Bakı, 21 sentyabr /Trend, müxbir T.Hacıyev/\nAzərbaycanın nazirlikləri ərzaq təhlükəsizliyi probleminə ciddi yanaşmalıdırlar. Trend-in məlumatına görə, bunu Baş nazirin müavini Əli Həsənov çərşənbə günü Bakıda ərzaq təhlükəsizliyi ilə bağlı keçirilən seminarda çıxışı zamanı deyib.\n"Bu gün ölkə başçısı İlham Əliyevin apardığı siyasətin nəticəsidir ki, Azərbaycan ərzaq qıtlığı problemi ilə rastlaşmayıb. Amma bu o demək deyil ki, həmin problemə səthi yanaşmaq lazımdır. Heç bir ölkə ərzaq qıtlığı təhlükəsindən sığortalanmayıb", - Həsənov bildirib.\nOnun sözlərinə görə, Azərbaycanda bir neçə ay öncə ərzaq təhlükəsizliyi ilə bağlı monitorinq aparılıb. Həsənov deyib ki, Azərbaycan hökuməti bu cür monitorinqin mütəmadi aparılmasında maraqlıdır.\nBaş nazirin müavini dünyanın bir çox ölkələrində ərzaq qıtlığı probleminin olduğunu qeyd edib və bildirib ki, ölkəmiz hər zaman öz imkanlarına arxalanmalı, eyni zamanda mütərəqqi dünya təcrübəsindən də istifadə etməlidir.\nBMT-nin məlumatına görə, bu gün dünyada 1 milyard insan aclıqdan və az qidalanmadan əziyət çəkir.\nHəsənov Ermənistanın Azərbaycana qarşı təcavüzü, torpaqlarımızın işğalı probleminin öz həllini tapmadığını xatırladıb.\n"Azərbaycanda bir milyona yaxın qaçqın və məcburi köçkün problemi mövcuddur. Nə qədər ki, bu problemlər öz həllini tapmayıb, nə qədər ki, Azərbaycanda aztəminatlı insanlar var, nə qədər ki, ölkəmizdə yoxsulluq həddi sıfıra enməyib, təbii ki, bu istiqamətdə biz çox ehtiyatlı olmalıyıq", - Baş nazirin müavini vurğulayıb.\nOnun sözlərinə görə, Azərbaycan torpaqlarının işğal altında olması faktı qarşısında qaldığına görə, dünyadakı bütün problemlərə ayıq yanaşmaq lazımdır.\n"Çox təəssüf edirik ki, dünya bizim problemimizə biganə yanaşır. Bəzi ölkələr haqqında qəbul olunmuş qərarlar bir-iki saatın içində icra edilir, ancaq bizim problemimiz barədə qəbul olunmuş qərar iyirmi ildir ki, icra olunmur. Bunu göz qabağına gətirərək bilməliyik ki, dar məqamda bizə heç kim dəstək olmayacaq. Ona görə də öz imkanlarımıza arxayın olmalıyıq", - Həsənov qeyd edib.


BMT Təhlükəsizlik Şurasına namizəd - Xarici İşlər Nazirliyi\nBMT Təhlükəsizlik Şurasına namizəd\nAlmaniya BMT Təhlükəsizlik Şurasının qeyri-daimi üzvü olmaq üçün öz namizədliyini irəli sürüb. Seçkilərin 2018-ci ilin iyun ayında BMT Baş Assambleyasında keçirilməsi gözlənilir.\nLeybnits global və regional araşdırmalar İnstitutunun (GIGA) dəvəti ilə Hamburg ratuşasında keçirilən "GIGA Distinguished Speaker Lecture Series" (Görkəmli xadimlərin mühazirələri) zamanı nazir Ştaynmayer öz nitqində BMT Təhlükəsizlik Şurasının əhəmiyyətini vurğulamışdır.\n„Bu narahat dövrlərdə sülh uğrunda mübarizədə bizə Birləşmiş Millətlər Təşkilatı və Təhlükəsizlik Şurası həmişəkindən daha çox lazımlıdır. BMT Təhlükəsizlik Şurasının getdikcə artan tənqidə məruz qalmasına və fəaliyyətinin təəssüf olaraq bəzən dayandırılmasına baxmayaraq, bu yeqanə orqandır ki, münaqişələrin qarşısının alınması və sülhün bərqərar olunmasına dair məcburi beynəlxalq hüquqi tədbirlərə dair qərarlar qəbul edə bilər. Bütün inamsızlıqlara rəğmən: keçən il Təhlükəsizlik Şurası 63 qətnamədən 60-nı yekdilliklə qəbul etmişdir. Təhlükəsizlik Şurası mərkəzi qlobal böhran idarəçisidir! "\n“Nizamından çıxan” dünyada beynəlxalq ictimaiyyət ənənəvi və yeni təhdidlərə heç bir zaman olmadığı kimi daha çox birgə cavab vermək məcburiyyətindədir. Almaniya bu işdə etibarlı tərəfdaşdır: demək olar ki, 30 ildən bəri biz sülh missiyalarında həm kadrları həm də maliyyə vəsaitləri cəlb edirik. Münaqişələrin qarşısının alınması, sabitləşmə, münaqişələrdən sonrakı reabilitasiya və silahlara nəzarət xarici siyasətimizin əsas istiqamətlərindən biridir.


ÜST COVID-19-a qarşı vaksinin ilkin qiymətləndirməsi məsələsini Moskva ilə müzakirə edir - AZƏRTAC – Azərbaycan Dövlət İnformasiya Agentliyi\nKİV-lərdə yayılmış məlumata görə, Rusiya Prezidenti onun ölkəsində koronavirusa qarşı vaksinin qeydiyyata alındığını bəyan edib. Rusiya Federasiyasının Prezidenti qeyd edib ki, bu vaksin onunla peyvənd edilmiş insanlarda COVID-19-a qarşı davamlı immunitet yaradır və hər hansı ciddi fəsadlara səbəb olmur. ÜST-də bu bəyanatı şərh edərək deyiblər: “Biz Rusiyanın səhiyyə orqanları ilə sıx əlaqə saxlayırıq və vaksinin ilkin qiymətləndirməsi məsələsi ilə bağlı müzakirələri davam etdiririk. Hər hansı vaksinin ÜST tərəfindən ilkin qiymətləndirməsi onun hər tərəfli yoxlanmasını, klinik sınaqlar dövründə təhlükəsizlik və səmərəlilik barədə toplanmış zəruri məlumatları qiymətləndirilməsini əhatə edir”.\nÜST-nin mətbuat katibi vurğulayıb ki, bu gün yeni koronavirusun müalicəsi üçün təhlükəsiz və səmərəli vasitələr yaradılması prosesini sürətləndirmək üçün bütün vasitələr səfərbər edilməlidir. Bununla bərabər, Yasareviç qeyd edib ki, bu prosesi təhlükəsizlik hesabına sürətləndirmək olmaz. O deyib: “Bir neçə namizəd vaksinin yaradılması işlərinin sürəti ümidvericidir və güman edirik ki, onlardan bəziləri təhlükəsiz və səmərəli olacaq, biz kifayət qədər doza ala biləcəyik və onları bütün dünya üzrə bərabər paylayacağıq”.\nAZERTAG.AZ :ÜST COVID-19-a qarşı vaksinin ilkin qiymətləndirməsi məsələsini Moskva ilə müzakirə edir


“Atam öldürüldü” – Maykl Ceksonun qızı – Səhifə 159902 – Yenicag.Az\nAna Səhifə Maqazin “Atam öldürüldü” – Maykl Ceksonun qızı\n“Atam öldürüldü” – Maykl Ceksonun qızı\nYeni Çağ Media Qrupu – Yanvar 25, 2017 - 14:30\nMərhum müğənni Maykl Ceksonun qızı Peris Cekson “Rolling Stone” dərgisinə müsahibə verib.\nO, müsahibəsində atasının öldürüldüyünü iddia edib.\n“Atam ona təzyiq göstərən şəxslər haqqında arabir ipucları verirdi. Elə bir zaman gəlmişdi ki, üzündə sanki, “Onlar bir gün məni öldürəcəklər” ifadəsi vardı. Dediklərim axmaqca görünə bilər, amma bunu onun ən yaxın pərəstişkarları da, ailəmiz də bilirdik. Atam planlı şəkildə öldürülüb”.\nParis atasının ölümündə həkimi günahlandıraraq, onun arxasında başqa şəxslərin də olduğunu iddia edib.\nXatırladaq ki, müğənninin 2009-cu ildə infarkt keçirərək dünyasını dəyişməsinə ölümcül bir dərmanın səbəb olduğu əsas göstərilmiş və həkimi Konrad Murraya 4 il həbs cəzası verilmişdi.\nPeris həmçinin 14 yaşında olarkən təcavüzə məruz qaldığını və bundan sonra dəfələrlə intihar etmək istədiyini bildirib.\nQeyd edək ki, onun ailəsindən gizli saxladığı təcavüz hadisəsi 2013-cü ildə bir xəstəxanada müayinə olunduqdan sonra ortaya çıxmışdı.


Məlum məsələdir ki, şərabın dadını müəyyənləşdirmək ÜÇÜN bütün çəlləyi içməyə heç bir ehtiyac yoxdur. Rəsul Rza poeziyasından xəbərsiz, lakin onu tanımaq arzusunda olan oxucuya başlanğıc üçün mən yalnız kiçik bir şeri oxumağı məsləhət görerdim. Hansı dildə yazmaq gərəkdir — sadə yoxsa mürəkkəb kimi qədim bir dilemma ədəbiyyatda nə qədər mübahisələr doğurub. Əgər sadə dildə yazmaq məsləhətdirsə, onda bu hansı sadəlikdir, oğurluqdan da pis olarmı, yoxsa hansısa başqa birisi, xüsusi sadəlik? Lakin baxın Rəsul Rza bu problemə necə gözlənilməz bir aspektdən yanaşır:\nAydındır şerin dili,\nİstəyirsən qəmdən yaz.\nElə aydındır bu dil,\nNadan yüz yol oxusun,\nNecə ağıllı və incədir.\nAzərbaycan şairinin sakit Şərq müdrikliyini özündə toplamış siması bu şerin prizmasından necə də aydın hiss olunur. Belə şerin altından Nizami, yaxud Sədi imza qoya bilərdi. Bundan əlavə, hər hansı ölkənin hər bir müasir şairi lirikasında belə bir mirvariyə malik olmaq şərəfindən imtina etməzdi.\nAmma Rəsulun yaradıclığının əsası aforistiklik deyil. O, odludur, alovludur. Onun lirikasının köklü əlaməti bütün canlı varlığa ali məhəbbət hissindən ibarətdir. Əlbəttə, bütün sovet şairləri humanistdirlər və Rəsul Rza barəsində humanistdir demək onun haqqında heç nə deməmək kimi bir şeydir. Lakin bu qətiyyən belə deyil. Sözün həqiqi mənasında humanizm onun kitablarının ruhuna hopmuş, o həm böyük, həm də kiçik şəkildə meydana çıxır və hər iki halda Andersenin "şairin büllur qəlbindən" bəhs edən nağılındakı həqiqəti tam şəkildə doğruldur. İldırım barəsində şairlərdəki hansı yazmayıb. Lakin görün Rəsul onun haqqında necə yazır;\nBəlkə bu ildırım\nYüz illik bir çinarı yarı böldü.\nBəlkə bu çinarda,\nHələ palçığı qurumamış yuvada\nbir ana qaranquş öldü.\nAçığını deyək, oxucu: belə bir qaranquş nə sənin, nə də mənim ağlıma gəlməzdi.\n"Qatil" şerində insan baltanın itiliyini yoxlayır və ağacdan budağı kəsir:\n— İtidir baltan...\nBarı ölü barmaqları kimi uzanan\nO quru budaqlardan utan!\n"Dalğalarda qalan ördək" şerində də mövzu əsasında belə bir mənasız məhvin ittihamı dayanır.\nLakin, insanların əzabı şairin qəlbinə hər şeydən yaxındır. O, canavar aparmış quzunun qorxu hissin acı kədərlə yaşayır, lakin sürüsündən quzu itmiş çobanın kədəri daha acıdır. Rəsul özünəməxsus bir müdriklik və sadəlövlüklə quzuya müraciət edərək deyir:\nAncaq yaxşı ki, bilmədin\nnələr çəkdi çoban,\nDüşüb sənin möhnətinə.\nağrına ağrı deməzdin.\nBilsəydi, bəlkə canavar da\nheç səni yeməzdi.\nİki ayaqlı canavarlar insan əzabının nə olduğunu bilsələr də uşaqcasına sadə sətirləri oxuyub ancaq qımışa bilərlər. Bu təmsilin sadə dilini başa düşmək və qəbul etməkdən ötrü nadan olmamaq azdır, qəlbə malik olmaq lazımdır. Antiinsaniliyə qarşı nifrət Rəsulun "Qızılgül olmayaydı" poemasında böyük qüvvə ilə alışır:\nHaqqın yolu nə qədər\nİztirablı olsa da,\nKeçdik bu yolu.\nBurada Rəsul Aristotelin "katarsis"i səviyyəsinə yüksəlir, göz yaşı ilə yuyulmuş olsa da, məğlub olmuş kədəri tam aydınlıq və ümid əvəz edir. Rəsul Rza poemanın epiqrafında\n— deyə hayqırır. Oxucu isə "Şer olmasaydı"... — deyə əlavə edir və belə şerin olmasına, mövcudluğuna sevinir.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV İstiqlalın böyük cəfakeşi\nİstiqlalın böyük cəfakeşi\nBütün zamanlarda ömrünü xalqına, onun azadlığına və hərtərəfli inkişafına həsr edən insanlar olub. Qəlbində daim vətən eşqi yaşadan, xalqına canı-qanı ilə bağlı olan belələrinə bəzən quruluş, dövrün dəyişkən ab-havası, nizamsız proseslər maneçilik etsə də, məhdudiyyətlər qoysa da, onlar yollarından dönməyib, öz məqsədlərinə doğru gediblər. XIX əsrin sonu və XX əsrin əvvəllərinə nəzər salanda bu dövrdə öz əbədi izini qoymuş şəxsiyyətlər sırasında Əlimərdan bəy Topçubaşovu da görürük. O, görkəmli siyasi və dövlət xadimi, Azərbaycan Xalq Cümhuriyyətinin banilərindən və Rusiyanın müsəlman-türk xalqlarının milli-azadlıq hərəkatının liderlərindən idi. 1918-ci il dekabrın 7-dən 1920-ci il aprelin 28-dək Azərbaycan Xalq Cümhuriyyəti parlamentinin sədri olmuşdur.\nBütün bunlarla bərabər, Ə.Topçubaşov dövrün yüksək təhsil almış hüquqşünası, görkəmli publisist, ictimai-siyasi xadim, milli ruhlu naşir idi. O, cümhuriyyətin mövcud olduğu bütün dövr ərzində özünü bacarıqlı diplomat kimi göstərmişdir. Ə.Topçubaşovun diplomatiyasında azərbaycançılıq məfkurəsi müəyyənedici amil olmuşdur. Fəaliyyətində əsas məqsəd millətin oyanışında, milli azadlıq hərəkatının düzgün istiqamətləndirilməsində ziyalı kimi iştirak etmək idi. Topçubaşov qarşısına qoyduğu məqsəd və məramların, qəbul etdiyi fəaliyyət proqramının hər bir mərhələsində çətinliklərlə qarşılaşsa da, son anda nailiyyətlər qazanmışdır. O, dünyanın dəyişən şərtləri altında bütün vəziyyətlərdə Azərbaycanın mənafeyinə xidmət edən addımlar atmış və əksər hallarda istəyinə nail olmuşdur.\nƏ.Topçubaşov 1884-cü ildə Birinci Tiflis Gimnaziyasını, 1888-ci ildə isə Peterburq Universitetinin Hüquq fakültəsini bitirir. Təhsilini başa çatdırdıqdan sonra bir neçə il Rusiyada işləyir, 1894-cü ildə Bakıya gəlir və hüquqşünas kimi fəaliyyətə başlayır. Bir sıra hüquq mühafizə orqanlarında çalışır, müstəqil vəkil kimi fəaliyyət göstərir, mürəkkəb məhkəmə proseslərini udması ona şəhər əhalisi arasında böyük nüfuz və hörmət qazandırır.\nÖz ixtisasının dərin bilicisi olan Topçubaşov doğma Azərbaycan dilindən başqa rus, fransız, ingilis, fars və gürcü dillərində də sərbəst danışır və yazırdı. Onun qabiliyyət və bacarığı tezliklə mesenat Hacı Zeynalabdin Tağıyevin diqqətini çəkir. 1897-ci ildə H.Z.Tağıyev “Kaspi”ni alaraq qəzetin redaktorluğunu Əlimərdan bəyə tapşırır. O, 1917-ci ilin axırlarına kimi qəzetə rəhbərlik edir. Həmin illərdə onun yüzlərlə məqaləsi dərc olunur. Əlimərdan bəy Azərbaycanın bir çox yazıçı, şair, dramaturq, görkəmli ziyalıları və şəxsiyyətləri haqqında elmi əhəmiyyətli məqalələr, Rusiya imperiyasında yaşayan müsəlmanların vəziyyəti, çarizmin ayrı-seçkilik siyasətinə qarşı publisistik yazılarla çıxış edir. Ə.Topçubaşov naşirliyə başladığı dövrdən Bakının siyasi və ictimai mübarizə səhnəsinə daxil olur, ömrünün sonuna kimi bu mübarizənin ön sıralarında gedir və onun başçılarından birinə çevrilir.\n1890-cı ildən etibarən “Kaspi”nin səhifələrində milli məfkurə məsələləri geniş yer alır. Qəzet Ə.Topçubaşovun redaktorluğu dövründə rusdilli, milli düşüncəli mətbuat orqanına, milli ideyaların başlıca müzakirə mərkəzlərindən birinə çevrilir. Sonrakı onillikdə onun mövzu dairəsi xeyli genişlənir. Ətrafına daimi yazan publisistlər toplaşır, həyat hadisələrinə real münasibət bəsləyən bir sıra jurnalistlər qəzet səhifələrinə həqiqətləri çıxarırlar. Mütərəqqi, demokratik ruhlu Azərbaycan ziyalılarının görkəmli nümayəndələri - H.Zərdabi, F.Köçərli, M.Mahmudbəyov, Ə.Ağayev, M.Şahtaxtinski, C.Məmmədquluzadə və başqaları dövrün ağrı-acılarını, millətin taleyüklü məsələlərini əks etdirən məqalələrlə çıxış edirlər. Xüsusilə milli-mədəni maarifçilik mübarizəsində qayınatası Həsən bəy Zərdabinin məsləhətləri ona uğurlar gətirir. O zaman H.Zərdabi bir çox ziyalıların həm məsləhət yeri, həm də istinad nöqtəsi idi. Gələcək hədəflər bu görkəmli xadimlərin fəaliyyətində dəqiqliklə həyata keçirilirdi. Bakının ictimai-siyasi həyatında fəal iştirak edən Topçubaşov 1901-ci ildə şəhər dumasına üzv seçilir, bir müddət onun sədri olur.\nƏlimərdan bəy müsəlmanları bütün “cəbhə boyu” müdafiə edirdi\nƏ.Topçubaşovun ixtisasca hüquqşünas olduğu özünü mətbuatdakı bütün çıxış və yazılarında da göstərirdi. 1905-ci il iyunun 10-da onun başçılıq etdiyi müsəlman nümayəndələri tərəfindən ərzi-hal hazırlanmış və Qafqaz canişininə təqdim olunmuşdu. Həmin sənəddə göstərilirdi ki, sabiq canişinin dövründə müsəlmanlar ixtiyarsız idilər, rus təbəəsindən sayılmayıb, sözün hərfi mənasında, “ögey övlad” hesab olunurdular.\nBu şikayət ondan irəli gəlirdi ki, müsəlmanlar əsgəri, mülki, ədliyyə və başqa ali işlərdən uzaq salınır, hətta kiçik dövlət işlərinə də götürülmürdülər. Şəhər dumalarında müsəlman qlasnılarının, şəhər idarələrində müsəlman üzvlərinin sayı ümumi xristian qlasnı və üzvlərinin yarısından çox ola bilməzdi. Topçubaşov bütün bu məsələlərin əleyhinə çıxırdı. Hadisələrin ictimai xadim kimi onun gözləri qarşısında baş verməsi etiraz “notları”nı daha da gücləndirirdi. Başqa cür ola da bilməzdi. Qafqaz müsəlmanları 25 ildən artıq bir müddətdə özlərinin xeyriyyə cəmiyyətlərini yaratmaq üçün icazə belə ala bilmirdilər.\nBirinci rus inqilabı (1905-1907) dövründə müsəlman xalqlarının azadlıq mübarizəsinin təşkilində Ə.Topçubaşovun əvəzsiz xidmətləri olmuşdur. İnqilabın gedişində Azərbaycanda da genişlənən petisiya (xahişnamələr, müraciətlər və s.) kampaniyasında o, bütün müraciət və ərizələri özü tərtib və təqdim edirdi. 1905-ci ilin aprel ayında Cənubi Qafqaz müsəlmanları adından Rusiya Nazirlər Kabinetinə təqdim olunan petisiyalar da Topçubaşov tərəfindən hazırlanmışdı. Belə bir fəaliyyət Topçubaşovu ümummüsəlman liderinə çevirirdi. O, Peterburqda ikən qabaqcıl ziyalılarla görüşür və Rusiya müsəlmanlarının qurultaylarını keçirmək qərarına gəlir.\nMilli istiqlal düşüncəsinin ideoloqu\nBirinci rus inqilabı Rusiyada yaşayan türk-müsəlman xalqlarının milli şüurunun oyanmasında mühüm rol oynayır. Bu zaman Ə.Topçubaşovun təşəbbüsü, ciddi hazırlığı və rəhbərliyi ilə 1905-ci il avqustun 15-də Ümumrusiya müsəlmanlarının Nijni-Novqorodda birinci qurultayı keçirilir. O, qurultaya sədrlik edir və çıxışı böyük maraqla qarşılanır. Bu çıxışların hərəsi bir publisistik məqalə təsiri bağışlayırdı.\nRusiya müsəlmanlarının sonrakı qurultaylarının keçirilməsində də Topçubaşovun müstəsna əməyi olmuşdur. 1906-cı il yanvarın 12-23-də Rusiya müsəlmanlarının Peterburqda keçirilən II qurultayı onun hazırladığı “İttifaqi-müslimin” nizamnamə və proqram layihələrini bəyənir, təkmilləşdirmək şərti ilə qəbul üçün növbəti qurultaya təqdim olunması tövsiyə edilir. 1906-cı il avqustun 16-21-də Nijni-Novqorodda keçirilən III qurultayda bu təşkilatın proqramı qəbul olunur, Topçubaşov Rusiya Müsəlmanlar İttifaqı partiyasının sədri seçilir. Bu partiya müsəlmanlara ruslarla bərabər hüquqlar verilməsini tələb edirdi.\n1906-cı ildə Bakı quberniyasının I Dövlət Dumasına deputat seçilən Ə.Topçubaşovun təşəbbüsü ilə burada müsəlman fraksiyası yaradılır. Həmin ərəfədə o, millət vəkili kimi Qafqaz və Rusiya müsəlmanlarının lideri səviyyəsində onların hüquqlarını müdafiə edirdi. Cəsarətli addımları, fədakarlığı onun Xalq Cümhuriyyəti qurulanadək siyasi xadim kimi yetişməsində müstəsna rol oynayırdı.\nƏ.Topçubaşov dumanın buraxılmasına etiraz edən deputatların Vıborq müraciətnaməsini imzaladığına görə üç ay həbs cəzasına məhkum olunur. O, həmçinin dumaya seçilmək hüququndan məhrum edilir, “Kaspi” qəzetinə rəhbərlikdən uzaqlaşdırılır, Bakı Şəhər Duması üzvlüyündən çıxarılır. Buna baxmayaraq, Ə.Topçubaşov II Dövlət Duması müsəlman fraksiyasının əməli işlərində xüsusi fəallıq göstərir. O, dəfələrlə Peterburqa gedir, Ümumrusiya Müsəlman İttifaqı Mərkəzi Komitəsi üzvlərinin dumada müzakirəyə çıxarılan qanun layihələri, həmçinin sorğular üzrə fraksiyanın ümumi mövqeyini işləyib hazırlayan iclaslarına sədrlik edir. Ə.Topçubaşov 1905-1906-cı illərdə erməni-müsəlman qırğınlarının yatırılması sahəsində gərgin iş aparır. O, Əhməd bəy Ağayevlə birgə 1906-cı ilin fevralında Tiflisdə keçirilən sülh konfransında iştirak edir, erməni terrorizminin, “Daşnaksütyun” və “Hnçak” partiyalarının iç üzünü açan yüzlərlə məqalə yazır.\nİ.Qaspıralı: “Sən xalqa daha çox lazımsan...”\nDövlət Dumasının müsəlman deputatları və “İttifaqi-müslimin”in üzvləri Topçubaşovun fəaliyyətini davam etdirməsi üçün Moskvada “Daimi təmsilçilik” bürosu açırlar. “Tərcüman” qəzetinin naşiri və redaktoru İsmayıl bəy Qaspıralı 1908-ci il aprelin 11-də Topçubaşova yazdığı məktubda onun fəaliyyətini yüksək qiymətləndirir: “Əzizim Mərdan! Hər şeydən əvvəl sən Peterburqda qalmalısan... kütbeyinlər və yaramazlar istisna olmaqla, sağlam düşüncəli bütün insanlar sənin Peterburqda olmağının əhəmiyyətini anlayır. Ona görə də sən orada qalmalı və yaşamalısan. Sonra hər hansı hadisə baş versə belə, səni, sənin biliyini, təcrübəni və ürəyini xalqdan heç kim məhrum edə bilməz və bunu sən bilməlisən ki, sən xalqa daha çox lazımsan”.\nLakin 1905-1907-ci illər inqilabının məğlubiyyətindən sonra irticanın yenidən baş qaldırması nəticəsində Ə.Topçubaşov 1910-cu ildə Moskvanı tərk edərək Bakıya dönməli olur. 1914-cü ildə o, Bakıda 45 nəfərdən ibarət “məşvərət məclisi” təşkil edərək müsəlmanların “tələblər paketi”ni hazırlayır, çar hakimiyyəti orqanlarına göndərir. 1916-cı ildə Tiflisdə toplanan Qafqaz millətləri yığıncağında Azərbaycanı təmsil edir.\n1917-ci ilin mayında Moskvada keçirilən Ümumrusiya müsəlmanlarının I qurultayına sədrlik edir. Noyabrda Gəncə dairəsindən Rusiya Müəssislər Məclisinə nümayəndə seçilir. Ə.Topçubaşov o zaman həm də Cənubi Qafqaz Seyminin üzvü idi.\nAzərbaycan Xalq Cümhuriyyətinin yarandığı elan olunduqdan sonra Topçubaşov yeni yaranmış müstəqil milli dövlətin dünyada tanınması üçün səylə işə başlayır. Fətəli xan Xoyskinin 1918-ci il iyunun 17-də Gəncədə təşkil etdiyi İkinci hökumət kabinetinin tərkibində əvvəlcə portfelsiz nazir, avqustun 20-dən xarici işlər naziri olur, avqustun 23-də isə Azərbaycan Xalq Cümhuriyyətinin fövqəladə elçisi və səlahiyyətli naziri kimi İstanbula göndərilir. İstanbulda qızğın diplomatik fəaliyyət göstərən Topçubaşov 1918-ci il oktyabrın 2-dən 1919-cu il yanvarın 16-dək 36 rəsmi görüş keçirir, danışıqlar aparır. 1919-cu il yanvarın 10-da Sultan VI Mehmetlə, sədrəzəm Tələt paşa və hərbi nazir Ənvər paşa ilə görüşür.\n1918-ci il oktyabrın 30-da imzalanan Mudros sazişinin şərtlərinə görə, türk ordusu Cənubi Qafqazdan çəkilməli, müttəfiqlərin qoşunları Bakını tutmalı idi. Ə.Topçubaşov Azərbaycan nümayəndələrinin iştirakı olmadan Mudros sazişinə Bakının taleyi barədə bəndlərin daxil edilməsinə etiraz əlaməti olaraq hökumət adından Türkiyə Xarici İşlər Nazirliyinə və müttəfiq dövlətlərin hərbi nümayəndələrinə nota təqdim edir. Onun İstanbuldan göndərdiyi məktub əsasında 1918-ci il noyabrın 8-də Milli Şura adından Azərbaycanın müstəqilliyinin tanınması üçün dünya dövlətlərinə müraciət qəbul edilir.\nParisə uzanan yolçuluq\n1918-ci il dekabrın 7-də öz işinə başlayan Azərbaycan Xalq Cümhuriyyəti parlamenti elə ilk iclasında İstanbulda olan Topçubaşovu parlamentin sədri seçir. Dekabrın 28-də Azərbaycan hökumətinin və parlamentin ağsaqqallar şurasının birgə yığıncağında Ə.Topçubaşov Paris Sülh Konfransına (1919-1920) göndərilən Azərbaycan Xalq Cümhuriyyəti nümayəndə heyətinin sədri təyin olunur. O, İstanbuldan birbaşa Parisə yola düşür.\nBöyük çətinliklərdən sonra, nəhayət, 1919-cu il mayın birinci ongünlüyündə Parisə gəlib çatan nümayəndə heyətinin apardığı ardıcıl diplomatik görüşlər, danışıqlar nəticəsini verməyə başlayır. ABŞ Prezidenti V.Vilsonun təşəbbüsü ilə İngiltərə, Fransa və İtaliya dövlət başçıları səviyyəsində Azərbaycan məsələsi gündəliyə salınaraq müzakirə olunur. Həmin yığıncaqda bilavasitə prezident Vilsonun Ə.Topçubaşovu Azərbaycan nümayəndə heyətinin başçısı olaraq tanıması və Azərbaycanın Paris Sülh Konfransına qatılması təklifi qəbul edilir. 1919-cu il mayın 28-də Azərbaycan Xalq Cümhuriyyətinin yaranmasının birinci ildönümü günü V.Vilson Ə.Topçubaşovun rəhbərliyi ilə Azərbaycan nümayəndələri ilə görüşür.\nParis Sülh Konfransında iştirak edən Azərbaycan nümayəndə heyətinin, xüsusilə onun başçısı Topçubaşovun gərgin fəaliyyəti uğurla nəticələnir. Nümayəndə heyəti müxtəlif partiya və fraksiyaların üzvlərindən ibarət olmasına baxmayaraq, sülh konfransında vahid mövqedən - gənc Azərbaycan Cümhuriyyətinin mənafeyi mövqeyindən çıxış edirdi. Ə.Topçubaşov bu barədə də Bakıya - cümhuriyyət hökumətinin sədrinə xüsusi məktub ünvanlamışdı. Çətin və gərgin əmək bahasına əldə edilmiş qələbə münasibətilə Ə.Topçubaşov Parisdən Nəsib bəy Yusifbəyliyə yazırdı: “Siyasət qədər çox elastik və dəyişkən heç nə yoxdur... bizim də azad və müstəqil yaşamaq ümidlərimizin möhkəmləndiyi bir dövr başlanır. Biz heç vaxt ümidimizi itirmirdik. Ona görə də belə hərəkət edirdik ki, xalqımızın müstəqil yaşaya biləcəyinə, hər hansı yolla olursa-olsun müstəqillik əldə edəcəyimizə inanırdıq... Belə dəyərli xoşbəxtliyin qarşısında biz heç vaxt geri çəkilməmişik və çəkilməyəcəyik də, çünki biz bu səadətə bərabər olan heç nə tanımırıq”.\nLakin tarixin və taleyin hökmü çox ağır oldu. Nümayəndə heyəti öz missiyasını qismən yerinə yetirə bildi. 1920-ci ilin yanvarında Ə.Topçubaşovun səkkiz aylıq gərgin mübarizəsi nəticəsində Azərbaycanın dövlət müstəqilliyi Avropada de-fakto tanındı. Amma həmin ilin 28 aprelində bolşevik Rusiyasının müdaxiləsi ilə baş verən çevriliş min bir əziyyətlə qazanılmış bu nailiyyətin üstündən qalın bir xətt çəkdi. Azərbaycanın müstəqillik arzusunu yenidən əlçatmaz etdi.\n1919-cu ildə Paris Sülh Konfransına ezam edilən nümayəndə heyətinin üzvləri bu səfərin bir ömür boyu çəkəcəyini ağıllarına belə gətirmirdilər. Əksəriyyəti Parisdə qalmağa və yaşamağa məhkum oldu.\nVətəndən kənarda vətən üçün çalışdı\n1920-1934-cü illərdə Parisdə qalıb mühacir həyatı yaşamağa məcbur olan Topçubaşov siyasi fəaliyyətini dayandırmadı, sovet nümayəndə heyətinin etirazlarına baxmayaraq, AXC hökumətinin ona verdiyi mandatla 1920-ci ilin noyabrında Millətlər Cəmiyyətinin Cenevrə toplantısında, 1920-ci ildə London və Genuya, 1923-cü ildə isə Lozanna konfranslarında iştirak etdi, Azərbaycanın bolşevik Rusiyası tərəfindən işğal olunduğu və onların törətdikləri cinayətlər haqqında geniş məlumatlar yaymağa başladı.\nƏ.Topçubaşov siyasi fəaliyyətini digər Qafqaz respublikaları nümayəndələrinin fəaliyyəti ilə əlaqələndirməyə çalışırdı. Bu məqsədlə onlar 1921-ci il mayın 8-də Parisdə bir araya gələrək Qafqaz Konfederasiyası yaradılması məsələsini müzakirə etmiş, iyunun 10-da isə üç Qafqaz respublikasının səlahiyyətli nümayəndələri Topçubaşovun sədrliyi ilə keçirilən iclasda siyasi və iqtisadi ittifaq yaratmaq haqqında razılığa gəlmişdilər.\nƏ.Topçubaşov 1934-cü ildə, ölümündən bir qədər əvvəl Azərbaycan Milli Mərkəzinin divan üzvü kimi M.Ə.Rəsulzadə ilə birlikdə Gürcüstan və Şimali Qafqaz xalqları təmsilçilərinin iştirakı ilə Brüsseldə “Qafqaz Konfederasiyası bəyannaməsi”ni imzalamışdı.\nDövrünün sayılıb-seçilən, güclü və nüfuzlu simalarından olan Əlimərdan bəy mübarizəsini ömrünün sonunadək davam etdirmişdi. Vətəndə də, vətəndən kənarda da yalnız vətən naminə çalışıb-vuruşmuşdu. Təəssüf ki, ruhunun qərar tapması üçün vətən torpağında uyumaq belə ona qismət olmamışdı. Bu illər ərzində qazandığı isə xalqının yeni nəsilləri tərəfindən onun böyük hörmət və ehtiramla yad edilməsi olmuşdur.\n2016-cı ildə Heydər Əliyev Fondunun dəstəyi ilə Bakı Media Mərkəzi tərəfindən çəkilmiş “Əbədi ezamiyyət” sənədli filmi tamaşaçılar tərəfindən böyük maraqla qarşılanmışdır. Layihənin rəhbəri və filmin baş prodüseri Arzu Əliyeva idi. Bundan başqa, “Qərib məzarlar” kitab-albomu da nəfis tərtibatda çapdan çıxmışdır. Həm film, həm də kitab-albom Azərbaycan Xalq Cümhuriyyətinin 1919-cu ilin yanvarında parlament sədri Əlimərdan bəy Topçubaşovun rəhbərliyi ilə Paris Sülh Konfransına ezam etdiyi nümayəndə heyətinin keşməkeşli taleyindən bəhs edir.\nUnikal memarlıq əsərlərinin müəllifi12:05 04.05.2018\nBakıda Dünya İslam Kulinariya Konqresinin açılışı olub 12:05 04.05.2018\nPakistan Azərbaycanla bütün sahələrdə əlaqələrin daha da inkişafında maraqlıdır12:05 04.05.2018\nDövlət Turizm Agentliyi: Şəki Xan Sarayının ərazisinə giriş bir müddət bağlı olacaq12:05 04.05.2018\nÜmummilli lider Heydər Əliyevin siyasi hakimiyyətə gəlməsinin 50 illiyi münasibətilə konsert keçirilib12:05 04.05.2018\nHeydər Əliyev Fondunun təşkilatçılığı ilə Kannda Azərbaycan mədəniyyəti günləri başlayıb12:05 04.05.2018


“Media şəxsi həyatımdan deyil, rollarımdan yazsın”\n16:30 16 Aprel 2018\nMetbuat.az əməkdar artist Naibə Allahverdiyeva ilə müsahibəni təqdim edir.\n- Naibə xanım, məncə, sevgisiz yaşaya bilməz...\n-Yox qətiyyən... Məni yaşadan inanın ki, sevgidir. Və hər şey bu sevgidən yaranır... Tamaşalar da, obrazlar da. Həyatın özü də... İnsanlara elə gəlir ki, bir aktrisa kimi tək onlar məni sevirlər. Halbuki bu sevgi qarşılıqlıdır. Və yenə də deyirəm ki, bu sevgi aramızda olan ən möhkəm körpüdür.\n- Hər an insanlarla təmasdasınız və əsla bundan qaçmırsınız.\n- Bəli. İnsanlarla hər addım iç-içəyəm və mən bundan narahat deyiləm. Onların mənə olan hörməti günü-gündən artdıqca anlayıram ki, boşuna yaşamıram. Zərrə-zərrə qazandığım sevgi mənə hər şeydən əzizdi.\n- Teatrda müxtəlif obrazlarınız var. Ən kiçik rolda belə yadda qalırsınız. Sevimli rolunuz hansıdır?\n- Doğru dediniz. Bunu tamaşaçı da dönə-dönə deyib. Rolun böyüyü, kiçiyi olmur axı... Mənə "Pəri cadu" tamaşasındakı rolum çox əzizdir. Hər dəfə bu obrazı oynayanda sanki yenidən oynayıram və tamaşaçı da bunu hiss edir. Bu tamaşa vətəndən xaricdə də bir çox mükafatlar qazanıb. Bu da bütün yaradıcı heyətin, teatrın uğurudur məncə.\n- Bəs kinoda vəziyyət necədi? Dəvət alırsınız?\n- Düzünü desəm o qədər də yox. Çünki o qədər təsadüfi insanlar filmlərə cəlb olunur ki, nəticədə nə film yadda qalır, nə rejissor. Belə filmlərdə görünməkdənsə, görünməmək daha yaxşıdır.\n- Son zamanlar şəxsi həyatınızla bağlı bir çox yazılar dərc olundu...\n- Yeri gəlmişkən qeyd edim ki, bu, xoşagəlməz bir haldır. Yazı yazan jurnalist qarşı tərəfin münasibətini bilmədən heç nə yazmamalıdır. Çox təəssüflər olsun ki, jurnalistikada da təsadüfi insanlar var ki, araşdırmadan fikir yürüdürlər. Mənim şəxsi həyatım mənə aiddir. Onu mənim yerimə heç kəs yaşamır axı. Niyə gəlib tamaşalarım haqqında yazmırlar? Halbuki maraqlı rollarım var. Bunu təbliğ etsinlər. Mən aktrisayam və eyni zamanda da şəxsi həyatı olan qadın. Bu həyat mənə aiddir. Əlbəttə işini professional quran jurnalistlərimiz də az deyil. Və mən bu yaxında "Medianın dostu" mükafatını da aldım. Demək ki, bu sahədə də dostlarım çoxdu.\n- Artıq yeni tamaşanın məşqlərinə başlamısınız?\n- Bəli. Əziz Nesinin "Öldürsənə məni, canikom" tamaşasının məşqləri gedir. Quruluşçu rejissor Nicat Kazımovdur. Rollarda mənlə bərabər Allahverdi Yolçuyev və Qəmər Məmmədova məşğuldurlar. İnanıram ki, tamaşa uğur qazanacaq və hər kəsi dəvət edirəm. Məhz bizi, aktrisaların həyatını deyil, rollarını təhlil etsinlər. Çünki bir tamaşanın yaranması çox çətin bir prosesdir.\n- Sonda özünüzə verəcəyiniz sual və cavab.\n-"Sən nə zaman xoşbəxt olursan?"\nCavabım: sevdiyim, sevildiyim zaman... Və bu sevgidən doğan alqışların sədasını eşitdiyim an.\nTəranə Feyzullayeva/ Metbuat.az\naktrisa müsahibə Naibə Naibə Allahverdiyeva\nBufalo balasını dişləyən aslanı pərişan etdi - FOTO\nKonqoda Eboladan ölənlərin sayı\n“Səhər poçtu”nun əfsanəvi aparıcısı XƏSTƏXANALIQ OLDU


İmanın əsasları-12 » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\n[center]Quran və Sünnə işığında ad və sifətlərin isbatı üçün tətbiqi misallar\nQuran və Sünnədə Allahın ad və sifətlərinin isbatına dair bir çox məqamlarda müxtəlif tərzdə çoxlu dəlillər vardır. Kitab və Sünnə ilə sabit olmuş Allahın ad və sifətləri çoxlu saydadır. Bu ad və sifətlər barəsində çoxlu sayda kitablar yazılmışdır. Həmin ad və sifətlərdən\nbəzilərini qeyd etmək istəyirik.\nAllahın adlarından bəziləri\nəl-Həyy (əbədi Yaşayan) və əl-Qəyyum\nQuran və Sünnədə buna dair çoxlu dəlillər vardır. Uca Allah buyurur: “Allah, Ondan başqa ibadətə layiq olan məbud yoxdur, əbədi Yaşayandır, bütün yaratdıqlarının Qəyyumudur” (əl-Bəqərə,255). Sünnədən dəlilə gəlincə, Ənəs ibn Malik (r.a) rəvayət etmişdir ki,\nbir dəfə Peyğəmbərlə (s.a.s) birlikdə bir yerdə idik. Aramızda olan bir kişi namaz qılırdı. O ruku etdi, sonra səcdə etdi, sonra təşəhhüdü oxudu, sonra da dua edib dedi: “Allahım Sənə yalvarıram! Həmd Sənədir. Səndən başqa məbud yoxdur. Ey göyləri və yeri Yaradan! Ey əzəmət və ehtiram sahibi! Ey Yaşayan, ey Qəyyum!” Bu zaman Peyğəmbər (s.a.s) buyurdu: “O Allahın ən əzəmətli adı vasitəsilə Ona dua etdi, elə bir adla ki, onunla dua edib istəyənin, istəyini Allah verər.” ( "Müstədrək əl-Hakim", 1856.)\nUca Allah buyurur: “Bilin ki, Allah Zəngindir, Tərifəlayiqdir” (əl-Bəqərə, 267).\nKəb ibn Ucranın (r.a) təşəhhüd barədə rəvayət etdiyi hədisdə deyilir ki, Peyğəmbər (s.a.s) onlara təşəhhüdü öyrədərək belə demələrini\nbuyurmuşdur: “Allahım, İbrahimə və Onun ailəsinə xeyir-dua verdiyin kimi, Muhəmmədə və onun ailəsinə də xeyir-dua ver; şübhəsiz ki,\nSən Tərifəlayiqsən, şan-şöhrətlisən.” ("Səhih əl-Buxari", 3370; "Səhih Muslim", 406)\nər-Rəhman və ər-Rəhim (Mərhəmətli və Rəhmli)\nUca Allah buyurur: “Həmd olsun aləmlərin Rəbbi Allaha, Mərhəmətli və Rəhmliyə” (əl-Fatihə, 2-3).\nSünnədən dəlil isə Peyğəmbərin (s.a.s) Hudeybiyyə sülhü günü müşriklərlə sülh sazişi bağlayarkən sazişin əvvəlinə "Bismilləhir-Rəhma-\nnir-Rəhim" sözlərini yazmağı əmr etməsidir. ("Səhih əl-Buxari", 2731.)\nUca Allah buyurur: “O, Həlimdir, Bağışlayandır” (əl-Fatir, 41).\nİbn Abbas (r.a) rəvayət edir ki, Peyğəmbər (s.a.s) çətinliyə düşəndə belə dua edərdi: “Allahdan başqa ibadət haqqına malik məbud yoxdur, O, Əzəmətlidir, Həlimdir.” ( "Səhih əl-Buxari", 6345; "Səhih Muslim", 2730.)\nAllahın sifətlərindən bəziləri\nBu, Allahın zatı sifətidir və buna Quran və sünnədə dəlillər vardır. Zat sözünün mənası isə sifətin Allahdan ayrılmaz bir sifət olması\ndeməkdir. Uca Allah buyurur: “Şübhəsiz ki, Allah hər şeyə qadirdir” (əl-Bəqərə, 20).\nOsman ibn Əbul-Asdan (r.a) rəvayət olunur ki, bir dəfə o, İslamı qəbul edəndən bəri bədənində hiss etdiyi bir ağrıdan Peyğəmbərə (s.a.s) şikayət etdi. Peyğəmbər (s.a.s) dedi: “Əlini bədəninin ağrıyan yerinə qoyub üç dəfə: “Bismillləh!”–de və yeddi dəfə də:“Hiss etdiyim və həzər etdiyim ağrının şərindən Allahın İzzət və Qüdrətinə sığınıram”– de.” ("Səhih Muslim", 2202.)\nBu da Allahın zatı sifətlərindən biridir. Əl-Həyat sifəti Onun əl-Həyy adından qaynaqlanır. Bu barədə dəlilləri qeyd etmişik.\nBu sifət də Allahın zatı sifətlərindəndir. Buna Quran və Sünnədən bir sıra dəlilləri göstərə bilərik.\nUca Allah buyurur: “Onlar Onun elmindən, Onun istədiyindən başqa heç bir şey qavraya bilməzlər” (əl-Bəqərə, 255).\nCabir ibn Abdullah (r.a) rəvayət edir ki, Peyğəmbər (s.a.s) onlara istixarə duasını öyrədər və bu duada belə demələrini buyurardı:\n“Allahım, Səndən Öz elminlə mənə kömək etməyi və Öz qüdrətinlə mənə qüdrət verməyi diləyirəm.” ("Səhih əl-Buxari", 6382.)\nBu, Allahın Quran və Sünnədə sabit olan feli sifətlərindəndir. Feli sifətlər Allahın istəyinə və qüdrətinə bağlıdır, istəsə onları edər, istəməsə etməz. Uca Allah buyurur: “Allah kimi doğru yola yönəltmək istəsə, onun köksünü İslam üçün açar, kimi azdırmaq istəsə, onun köksünü, sanki o, göyə çıxırmış kimi daraldar və sıxıntılı edər” (əl-Ənam, 125).\nSünnədən olan dəlildə isə Abdullah ibn Ömər (r.a) Peyğəmbərin (s.a.s) belə dediyini rəvayət etmişdir: “Allah bir xalqa əzab göndərdikdə həmin əzab onların arasında olan kimsələri də bürüyər, sonra isə həmin adamlar əməllərinə görə həşr olunarlar.” ("Səhih Muslim", 9287.)\nBu da Allahın Quran və Sünnədə sabit olan zatı sifətlərindəndir. Uca Allah buyurur: “Ən Uca Rəbbinin adına təriflər de!” (əl-Əla, 1). Uca Allah buyurur: “Onlar özlərinin fövqündə olan Rəbbindən qorxur” (ən-Nəhl, 50). Sünnədən dəlil isə əvvəldə qeyd etdiyimiz Əbu Hureyranın (r.a) yuxudan öncə edilən dua barəsində rəvayət etdiyi hədisidir. Hədisdə deyilir: “Allahım Sən Əvvəlsən, Səndən əvvəl\nheç nə yoxdur. Sən Axırsan, Səndən sonra heç nə yoxdur. Sən Zahirsən, Səndən üstə heç nə yoxdur. Sən Batinsən, Səndən iç üzdə heç nə yoxdur.” ( "Səhih Muslim", 2713.)\nBu da Allahın Quran və Sünnədə sabit olan feli sifətlərindəndir. Uca Allah buyurur: “Mərhəmətli Allah Ərşə ucaldı” (Ta ha, 5).\nQətadə ibn Nomən (r.a) rəvayət etmişdir ki, mən Peyğəmbərin (s.a.s) belə dediyini eşitdim: “Allah məxluqatı yaratdıqdan sonra Ərşə yüksəldi.” (əz-Zəhəbi, "əl-Üluvv", 119; əl-Həllal, "Kitab əs-Sünnə", 119.)\nƏrəb dilində “istiva” sözü ucalmaq, yüksəlmək, qərar tutmaq, yuxarı qalxmaq mənalarını verir. Uca Allahın Öz Ərşi üzərinə yüksəlməsi isə Özünə layiq şəkildə bir yüksəlmədir.\nəl-Kəlam sifəti növ baxımından Allahın zatı sifəti, fərdi kəlamlara nisbətdə isə feli sifətidir. Belə ki, O istədiyi vaxt istədiyi şəkildə, eşidilən bir tərzdə danışır. Quran və Sünnədə Allahın Kəlam sifətinə bir çox dəlillər vardır. Uca Allah buyurur: “Və Allah Musa ilə sözlə (vasitəsiz) danışdı” (ən-Nisa, 164). O həmçinin buyurur: “Musa təyin etdiyimiz vaxtda gəldikdə Rəbbi onunla danışdı. Musa dedi: “Ey Rəbbim! Özünü mənə göstər, Sənə baxım” (əl-Əraf, 143).\nƏbu Hureyra (r.a) Peyğəmbərin (s.a.s) belə dediyini rəvayət etmişdir: “Adəmlə Musa mübahisə etdilər. Musa dedi: “Ey Adəm, sən bizim atamızsan, bizi Cənnətdən məhrum etdin və bizi Cənnətdən çıxartdın.” Adəm də dedi: “Ey Musa, Allah səninlə birbaşa danışmaqla və Tövratı Əli ilə yazmaqla Səni seçdi”. ("Səhih əl-Buxari", 6614; "Səhih Muslim", 2652.)\nBu da Uca Allahın Quran və Sünnədə sabit olan zatı, həm də xəbər şəklində varid olmuş sifətlərindəndir. Uca Allah buyurur: “Siz onu\nancaq Allahın Üzünü dilədiyinizə görə sərf edirsiniz” (əl-Bəqərə, 272). Həmçinin buyurur: “Ancaq Rəbbinin əzəmətli və kəramətli Üzü əbədidir” (ər-Rəhman, 27).\nCabir ibn Abdullah (r.a) demişdir:“Uca Allahın:“De:“Allah başınızın üstündən sizə əzab göndərməyə qadirdir...” (əl-Ənam, 65) ayəsi nazil olduqda, Peyğəmbər (s.a.s) buyurdu: “Allahım! Sənin Üzünə sığınıram!” Allah buyurdu: “... və ya ayaqlarınızın altından...” Pey-\nğəmbər (s.a.s) dedi: “Allahım! Sənin Üzünə sığınıram!” Allah buyurdu: “... ya da sizi qarışıqlığa salıb dəstə-dəstə etməyə və birinizə\ndigərinin gücünü daddırmağa qadirdir.” Peyğəmbər (s.a.s) dedi: “Bu bir az yüngüldür.” ("Səhih əl-Buxari", 4628.)\nBu da Allahın Quran və Sünnədə sabit olan zatı, həm də xəbər şəklində varid olmuş sifətlərindəndir. Uca Allah buyurur: “Əksinə, Onun hər iki Əli açıqdır və O, Öz lütfündən istədiyi kimi sərf edir” (əl-Maidə, 64). Həmçinin buyurur: “Allah dedi: “Ey İblis! Sənə Mənim iki\nəlimlə yaratdığıma səcdə etməyə mane olan nə idi?” (Sad, 75).\nMuslim, Əbu Musa əl-Əşaridən (r.a) Peyğəmbərin (s.a.s) belə dediyini rəvayət etmişdir: “Allah gecə Əlini uzadır ki, gündüz vaxtı günah\nedən kimsələrin tövbələrini qəbul etsin, gündüz də Əlini uzadır ki, gecə vaxtı günah edən kimsələrin tövbələrini qəbul etsin. Bu, günəş\nbatdığı yerdən çıxanadək beləcə davam edəcək.” ("Səhih Muslim", 2759.)\nBu da Allahın Quran və sünnədə sabit olan zatı, həm də xəbər şəklində varid olmuş sifətlərindəndir. Uca Allah buyurur: “Gözümün önündə boya-başa çatdırılasan deyə” (Ta ha, 39). Həmçinin buyurur: “Gözlərimizin önündə və vəhyimiz üzrə gəmini düzəlt” (Hud, 37).\nBuxari və Muslim, Abdullah ibn Ömərdən (r.a) Peyğəmbərin (s.a.s) belə dediyini rəvayət etmişlər: “Şübhəsiz ki, Allah sizdən gizli\ndeyildir, O, təkgöz deyil,–Peyğəmbər (s.a.s) bunu deyib əli ilə gözünə işarə etdi–Məsih Dəccalın isə sağ gözü kordur, onun gözü domba\nüzüm dənəsinə oxşayır.” ("Səhih əl-Buxari", 7407; "Səhih Muslim", 2933.)\nBu da Allahın səhih hədislərdə sabit olan zatı sifətidir. Əbu Hureyradan (r.a) Cənnətlə Cəhənnəmin höcətləşməsi ilə bağlı nəql olunan\nhədisdə deyilir: “Cəhənnəm ancaq o zaman dolacaq ki, Allah Öz Ayağını Cəhənnəmə qoyacaq və o:“Yetər, yetər!”–deyəcək. Onda o\nartıq dolacaq və içindəkiləri qaplayacaq” ("Səhih əl-Buxari", 4850; "Səhih Muslim", 2846.)\nBuxari və Muslimdə rəvayət olunan bəzi hədislərdə: “O ayağını onun üstünə qoyacaq” – deyilir. ( "Səhih əl-Buxari", 4848, 4849; "Səhih Muslim", 2848.)\nAllahın Quran və Sünnədə varid olan ad və sifətləri çoxdur. Sadalananlar isə sadəcə bir misaldır. Hər bir müsəlmana vacibdir ki, Allahın ad və sifətlərini Allah Öz kitabında isbat etdiyi kimi Onun Böyüklüyünü və Kamilliyini layiq bir şəkildə isbat etsin. Belə ki, O, Özünü məxluqatdan daha yaxşı tanıyır. Həmçinin gərək bu isbat Peyğəmbərin (s.a.s) sünnəsində varid olduğu kimi olsun. Çünki Peyğəmbər (s.a.s) öz Rəbbini digər məxluqlardan daha yaxşı tanıyır, daha yaxşı nəsihət edir, daha səlis danışır, daha yaxşı bəyan edir, Allahdan ən çox qorxan da məhz odur. Odur ki, müsəlman bu sifətləri inkar etməkdən və onları məxluqlara oxşatmaqdan çəkinməlidir. Uca Allah buyurur: “Onun heç bir bənzəri yoxdur. O, Eşidəndir, Görəndir“ (əş-Şura, 11).\n12 oktyabr 2014 17:01\n1 oktyabr 2014 19:09\n1 oktyabr 2014 18:33\nAllh razi olsun bacim\n1 oktyabr 2014 13:04\nAllah razi olsunmaraqli meqaleye gore\n1 oktyabr 2014 09:44\nALLAH razi olsun tewekkurlerrrrr


Gömrükdə qanunsuz gətirilən qızıl-zinət əşyaları saxlanıldı - Report.az\nNEFT $ 58.70\nGömrükçülər qolbaq və qol saatlarının qanunsuz yolla ölkəyə gətirilməsinin qarşısını alıblar\nGömrükdə qanunsuz gətirilən qızıl-zinət əşyaları saxlanıldı 30 İyul, 2019 15:30\nDövlət Gömrük Komitəsinin Hava Nəqliyyatında Baş Gömrük İdarəsinin əməkdaşları külli miqdarda qızıl məmulatlarının gömrük sərhədindən bəyan etmədən keçirilməsi cəhdinin qarşısını alıblar.\nKomitədən “Report”a verilən məlumata görə, İstanbul-Bakı aviareysilə gələn Azərbaycan vətəndaşının baqajı rentgen qurğusundan keçirilən zaman monitorda şübhəli əşyaların təsviri əks olunub. Bu səbəbdən sərnişin saxlanılıb və onun yükü təkrar yoxlanılıb.\nYoxlamadan öncə vətəndaşa gömrüyə bəyan edilməli olan əşyaları könüllü şəkildə təqdim etməsi təklif olunub. O, əvvəlcədən gömrük orqanına təqdim edilməyən, elektron və ya yazılı formada bəyan olunmayan 10 ədəd qolbaq-üzük (bir-birinə bitişik) və 35 000 türk lirəsini, 3 ədəd "Rolex" markalı qol saatlarını üzərindən və əl çantasından çıxararaq gömrük nəzarətinə təqdim edib.\nƏdliyyə Nazirliyi Məhkəmə Ekspertizası Mərkəzinin rəyinə əsasən, aşkar edilən 10 ədəd qolbaq-üzük (bir-birinə bitişik) ümumi kütləsi 41,49 qram olan 585 əyarlı qızıldan hazırlanmış məmulatdır. "Rolex" markalı qol saatlarından 1 ədədi 750 əyarlı qızıldan hazırlanmış və çəkisi 222,67 qramdır. 2 ədədi isə 193,49 qram və 130,66 qram kütləli paslanmayan poladdan hazırlanmış saatlardır.\nAleksandr Səmədov özü haqqında yayılan xəbərləri təkzib edib\n26 Avqust, 2019 08:59\nÇində sərnişin avtobusu aşıb, ölənlər və xəsarət alanlar var\n26 Avqust, 2019 08:46


Üç dayısını yandıran şəxsi tanıyanlar bizə yazdı | SUMQAYITXEBER.COM\nSUMQAYITXEBER.COM > SUMQAYIT > Üç dayısını yandıran şəxsi tanıyanlar bizə yazdı\nÜç dayısını yandıran şəxsi tanıyanlar bizə yazdı\nMüəllif: sumqayitxeber.com • Tarix: 8 Fevral 2014 • Baxış sayı: 1,172 dəfə • Şərh yoxdur\nDünən Sumqayıt şəhərində 23 yaşlı oğlanın üç dayısını yandırması ilə bağlı xəbər eşidənləri şoka salıb. Üç dayısını yandıraraq öldürən 23 yaşlı Əsgəralı Abbasov haqqında sumqayitxeber.com saytına əlumat daxil olub. Xızı rayonunun Şurabad qəsəbəsində yaşayan və onu tanıyan şəxslərdən biri sumqayitxeber.com-a yazaraq bildirib ki, Əsgəralı Abbasov pis uşaq olmayıb, kənddə bu vaxta kimi heç kimlə işi olmayıb, davakar deyildi, normal ailə idilər. Bu vaxta kimi onun haqqında heç bir xoşagəlməz hadisə eşitməmişik, nə zaman görmüşük başını aşağı salıb yolunu gedən olub. Görün onu nə həddə gətiriblər ki, belə bir hadisə törədib.\nQeyd edək ki, 23 yaşlı Əsgəralı Abbasov, dayıları ilə birgə Corat qəsəbəsi Bağlar massivində Maqsud adlı şəxsə məxsus villanın tikintisində çalışıblar. Onlar iş vaxtından sonra gecələri həmin həyətdə yerləşən köhnə tikili evdə gecələyirmişlər. Belə ki, hadisə baş verməzdən əvvəl S.Abbasov və dayıları çoxlu yeyib-içiblər. Bu zaman dayılar bacısı oğluna təhqiramiz zarafatlar ediblər. Bundan sonra evi tərk edən gənc oğlan, qapıya arxadan böyük qıfıl vurub və dəmir barmaqlıqları olan pəncərədən içəri od vurur.


Hindistanın Vətəndaşlıq Aktına düzəliş - Səfirliyin\nHindistanın Vətəndaşlıq Aktına düzəliş - Səfirliyin şərhi\n19:31 10 Yanvar 2020 Oxunub : 1989\nHindistan Parlamentinin hər iki palatası Vətəndaşlıq Dəyişiklik Aktını (CAA) qəbul etməklə hökumətin 1955-ci il Vətəndaşlıq Aktına düzəliş edib.\nHindistanın Bakıdakı səfirliyindən bununla bağlı Azvision.az-a verilən açıqlamada bildirilib ki, aktın əsas məqsədi 31 dekabr 2014-cü ilədək dini təqiblərə məruz qalan Hindistana qaçan və uzun müddət Hindistanda yaşayan vətəndaşlığı olmayan şəxsləri hüquq və dövlət xidmətləri ilə təmin etməkdir.\nAkta əsasən, Hindistana qonşu olan üç ölkənin azlıq icmalarından olan bu miqrantlar altı il yaşayış müddəti bitdikdən sonra Hindistan vətəndaşlığını almaq hüququ qazanacaqlar. Akt başqa bir ölkədən və ya hər hansı bir dindən gələn xarici vətəndaşın Hindistan vətəndaşlığına müraciət etməsinə mane olmur. Bununla belə, bu kimi şəxslər 1955-ci il Vətəndaşlıq Aktı ilə müəyyən edilmiş bütün keyfiyyətləri yerinə yetirdikləri təqdirdə, tələb olunan yaşayış müddəti 12 il qalacaq.\nAçıqlamada vurğulanıb ki, Hindistan Parlamentinin qəbul etdiyi heç bir qanun, o cümlədən “Vətəndaşlıq Dəyişiklik Aktı 2019” hər hansı bir Hindistan vətəndaşını vətəndaşlıqdan məhrum edə bilməz. Hindistan, Parlament demokratiyası olaraq, inancından və dilindən asılı olmayaraq bütün vətəndaşların bərabərliyini təmin edir və ölkənin hər bir vətəndaşı Konstitusiyasda təsbit edilən eyni əsas hüquqlardan istifadə edir.\n“Vətəndaşlıq Dəyişiklik Aktının əcnəbilərin deportasiyasına səbəb olacağı barədə xəbərlər əslində düzgün deyil, çünki aktın heç bir əcnəbinin Hindistandan deportasiyası ilə əlaqəsi yoxdur və dinindən və ya ölkəsindən asılı olmayaraq xarici vətəndaşın hər hansı bir deportasiyası Vətəndaşlıq Dəyişiklik Aktının mövcud qanunlarına uyğun və müstəqil şəkildə həyata keçiriləcəkdir”, məlumatda deyilir.\nMilli Əhali Reyestrinin (NPR) Vətəndaşların Milli Reyestri (NRC) ideyası ilə əlaqələndirilməsinə gəldikdə, səfirliyin rəsmisi bunların tamamilə ayrı iki məsələ olduğunu izah edib. Belə ki, Milli Əhali Reyestri Hindistanda yaşayan bütün şəxslər, o cümlədən elan olunmuş xarici vətəndaşlar üçün məlumatlardan ibarətdir. Milli Əhali Reyestri ölkədə ilk dəfə siyahıyaalma ilə birlikdə 2010-2011-ci illərdə aparılıb, halbuki Vətəndaşların Milli Reyestri (NRC) barədə qərar qəbul edilməyib. Bununla yanaşı, yaşayış yerində miqrasiya, doğum, ölüm və bu kimi əhəmiyyətli dəyişikliklər olduğu üçün Milli Əhali Reyestri yenilənməlidir.\nTeqlər: Hindistan Səfirlik


Camaat namazında iştirak edən müsafir səffləri ayırımı?\nİslaminSesi.info – Namaz dinin dirəyidir buyurulub hədislərdə. Həmçinin Quran namazı insanlar üçün fakliğ vasitəsi kimi tanıtdırıb. Bu paklığ həm cismi paklığa, həm də namaz vasitəsi ilə əldə edilən paklığa dəlalət edir.\nBəzi hallarda səffləri düzgün sıralanmasına riayət olunmur, yaxud müsafir namazı qılanlar ön cərgələrə keçib, ikinci rəkətdən sonra namazı bitirirlər. Arxa sıralarda olanlar isə bundan narahat olurlar. Bu barədə redaksiyamıza ünvanlanan sualı böyük İslam müctəhidlərinin fətvaları əsasında cavablandırırıq:\nƏgər ön cərgədə olan bir nəfər İmama iqtida edə və 2-ci rəkəti bitirib salam verə, namazını tamamlayıb yenidən iqtida edib digər namaz üçün İmama qoşula. O zaman onun vasitəsi ilə İmama iqtida edənlərin namazının hökmü nədir?\n2-Əgər digər İmama yaxın olan insanların İmamla, sağ və ya sol tərəfdə olan adamla 1metr 20 sm.dən az məsafə olarsa işkalı yoxdur.


“Saçlarım 25 yaşdan ağarmağa başladı...”- Qabil Abbasoğlu - Azinforum.az İnformasiya Portalı\nAna səhifə / Media / “Saçlarım 25 yaşdan ağarmağa başladı…”- Qabil Abbasoğlu\n“Saçlarım 25 yaşdan ağarmağa başladı…”- Qabil Abbasoğlu\nÖtən il tanınmış jurnalist, dəyərli insan və əziz dost Qabil Abbasoğlundan müsahibə istəyəndə, “sən “50+” müsahibələr alırsan, mənim hələ yaşım çatmır” demişdi. Üstəlik, zarafatla dediyi “qocalmamışam ki, sənə müsahibə verəm?” sözünə də gülüb keçmişdik…\nBir fərq var – indi hər üçümüzü birləşdirən Lent.az saytı fəaliyyət göstərmir. Amma sözümüz və özümüz varıq. Buna görə də ondan 50 yaşın hesabatını aldıq…\n– Qabil müəllim, 50 yaşın qəribə mistikası var. Nə qədər gəncsən, o sənə ay qədər uzaq görünür. Bir az yaşa dolduqca günəş qədər qorxulu olur. Yaxınlaşanda necədir?\n– İnsan hətta 40 yaşı yaxın hesab edir, amma 50… 50 yaşın zəhmi çoxdur… Məşədi İbadla bağlı məşhur klişe var…\n– Üzeyir Hacıbəyli həqiqəti…\n– Hə, Üzeyir bəyin həqiqətini bölüşürəm. Onun 50 yaşla bağlı təsbiti çox dəqiqdir… Yaş 50 olandan sonra görürsən ki, dəyişən heç bir şey yoxdur… İşlək dilimizdə 50 deyə bir çoxaltma dərəcəsi var – “50 il”, “50 yaş”… Yəqin ki, bu, bir az da ordan gələn psixoloji məqamdır…\n– 50 yaş sindromu olur?\n– Mən bir az özüm haqqında düşünməyi sevən biriyəm. 50 yaşım haqqında da çox düşünmüşəm. Qərara gəlmişəm ki, 50 yaş insanı daha məsuliyyətli edir. Bu yaş təkcə ağırlıq və kədər gətirmir, bir az böyüklük, məsuliyyət və hesabatlılıq da gətirir. İstənilən an zərurət yaranar deyə özün-özünü toparlayırsan, keçdiyin yola nəzər salıb, dəyərləndirirsən. Fiziki olmasa da, özünü mənəvi olaraq yekunlaşdırırsan… İlk yekunu edirsən ki, bir gün məndən hesabat istəyəcəklər və mən nə deyəcəyəm…\n– Ənənəvi hesabatlarda mütləq dinamika əsasında hazırlanan bir cədvəl yer alır. Qabil Abbasoğlunun həyatda yaşadığı duyğular üzərində bir cədvəl hazırlamağa çalışsaq, orda yüksələn xətt hansı duyğunu ifadə edər və nə rəngdə olar? Orta və ən zəif xətt nələri ehtiva edər?\n– Səni insan olaraq fərqləndirən xüsusiyyətlər üzərindən gördüyün işlər həyatında ayrıca bir rənglə qeyd olunur və yalnız sənə xasdır. Sən insan olaraq nə iş görmüsən?! Hətta ən xəyalpərvər, romantik vaxtlarımda belə hər şeyin yaxşı olması üçün çalışmışam. Tanımadığım insanla belə qarşılaşanda öncə ona yaxşı insan kimi baxıram. Sonra o özünü necə tanıdacaq, bu sonranın işidir və onu da sezməyəcək qədər yuxulu deyiləm…\n– Yəni tanımadığınız insanlara belə mütləq sevən gözlərlə baxırsınız?\n– Mütləq! Çünki nəyi gözləyiriksə onu daha çox alırıq.\n– O zaman hesabat cədvəlində ən qalın xətlə sevgini qeyd edək?\n– Bəli, sevgi!\n– Sevgini sözlə izah etmək çətindir. Baxın, insan, qadın, övlad, vətən, Allah və s. sevgisinə nə qədər dastan yazılıb və hələ ki, onu tam ifadə edib, gəlib mütləqə çatan hadisələr yoxdur. Deməli burada bütün rənglər var.\n– Rəng varsa, mütləq sevgi var?\n– Mütləq! İnsanın rahatlığı, xoşbəxtliyi varsa, gücü, ağlı və ondan istifadə şəraiti varsa… Bunların kökündə də sevgi dayanır və mənə görə sevgi dastanlarda deyildiyi kimi ürəklərdə deyil. Bu, ağlın məhsuludur.\n– 50 yaş artıq özünü göstərir. Deyirlər 50 yaşdan sonra insan ürəyi ilə yox, ağlı isə sevir…\n– Yox, sadəcə 50 yaşdan sonra insan başa düşür ki, sevgi ürəyin yox, ağılın işidir.\n– Və indiyə qədər olan çabalara “heyif” deyir?\n– Yox… Mən hətta ən gənc çağlarımdan bu qənaətdə olmuşam ki, sevginin kökü ağıldadır. Ümumiyyətlə, insan kimyasının kökü ağıldır, ürək bir ət parçasıdır. Sevginin kilidi də ağıldadır..\n– Qısası, həyatımızdan sevgini yığışdıranda dünyamız ağ-qara rənglərdən ibarət olur?\n– Əlbəttə! Hər şeyə rəng verən sevgidir.\n– Siz də bu gün başdan ayağa ağ-qara geyinmisiniz…\n– (Gülür) Açığı, bu geyimi müsahibə üçün, saçlarıma uyğunlaşdıraraq düşündüm… Bax, Vüsalə, 50 yaş elə ağla qaranın sərhəddidir. Yaxşı ilə pisin, gecə ilə gündüzün, xeyir və şərin seçildiyi yerdir. Ola bilsin kimsə bunu 40 yaşında seçir, kimsə heç 70 yaşında seçmir. Amma 50 yaş bu mühüm həqiqəti dərk etmək üçün insana ağıl və təcrübə verir. Sən ondan nə qədər istifadə edirsən, bu artıq ayrı məsələdir… Bu arada, rəngi dəqiqləşdirdim, sevginin rəngi görünən ağ rəngdir… Ağ işıq rəngi… İçərisində yeddi rəngin hamısı var…\n– Demək 50 illik həyatınız əsasən sevgi ilə zəngindir. İkinci yerdə hansı duyğu dayanır?\n– İnsan daha çox insan olduğunu yaxşılıq etmək bacarığı ilə göstərə bilir. İnsan ona görə yaranıb ki, bəşəriyyətə gözəllik gətirsin. Axı insan bütün bu kaninatın içərisində onu dərk etmək imkanı olan yeganə varlıqdır. Bax, bu imkandan istifadə etmək bacarığını ikinci yerə qoyardım. Rəngi isə ancaq yaşıl ola bilər…\n– Bəs hələ doyunca yaşamadığınız, qarşısında borclu olduğunuz duyğu?\n– Həə… Rahatlıq… Fərdi rahatlıq… Müəyyən epizodlarda rahat olduğum məqamlar var… Ancaq tam rahatlıq yoxdur…\n– Rahatlığı nə rəng görürsünüz?\n– Boz! (Gülür)\n– Qabil müəllim, üzdəki cizgilər, saçdakı bəyazlar insana sual verir? Yoxsa onlar sizin suallarınızın ən yaxşı cavabıdır?\n– Saçlarım 25 yaşımdan ağarmağa başladı…\n– Onda başqa, o yaşda ona “dövlət tükü” deyirlər. İndi isə dən…\n– (Gülür) Təbiətcə qeyri-bərabər güc vəziyyətində dəyişə bilməyəcəyim gedişata üsyan etmək xarakterim yoxdur. Amma öz həqiqətlərim var, həmişə yaşıma da, başıma da ayıq yanaşmağa çalışmışam. 25 yaşımda… Bu yaşı ona görə vurğulayıram ki, o yaşda mənim həm ictimai-sosial, həm də şəxsi mənada fəal dövrüm idi. Hələ o vaxt mənə “sənin yəqin 35-40 yaşın olar”, deyirdilər. Yaşımdan böyük görünməyim ailədə üzərimə qoyulan missiyadan və gördüyüm kişi nümunəsindən irəli gəlirdi. Atam həmişə ağır, təmkinli və yaşından daha artıq görünüb. Bu amillər də insan xarakterini formalaşdırır. Xarakter insanın başqalarına deyil, özünə qarşı münasibətində göstərdiyi reaksiyaların toplusudur. Həmişə demişəm ki, yaşımdan böyük görünməyimin üstünlüyü var, nəinki çatışmazlıqları. Çünki o böyük göründüyüm yaşda mənə etibar olunan məsuliyyətlərin öhdəsindən gəlmək kimi vəzifələrim olub və məncə pis də yerinə yetirməmişəm.\n– Sualım çox ənənəvi olacaq, amma mütləq verməliyəm – bu 50 ildə həyat sizə nə öyrətdi? Ən yaxşı hansı dərsi mənimsədiniz?\n– Səbr! Həyatımın ən böyük yekunlarından biri səbrli olmağımı hesab edirəm. Mərhum anamın son nəfəsində mənə verdiyi bu tövsiyə demək olar bütün həyatımı dəyişdi. Çılğınlıqla hər şeyi daha tez əldə etmək peşində idim. O tövsiyədən sonra sanki əlavə bir gözüm açıldı. Başa düşdüm ki, hər şeyin zamanı və ölçüsü var. Hər şey mənim reaksiyalarımdan asılı olmayaraq davam edir. Mənə düşən yalnız dərk etmək, anlamaq, səbrlə içinə yerləşdirib sintez edərək nəticələr çıxartmaq və bu nəticələri də gələcəkdə tətbiq edərək yola davam etməkdir. Sizə deyim ki, pis mexanizm deyil. Çox rahatdır.\n– Qəribədir, mən sizi tanıyanda hələ 50 yaşınıza çox var idi, amma təmkinli idiniz…\n– Siz məni tanıyanda artıq 40 yaşımda anamdan bu tövsiyəni alıb, həyatımı dəyişmişdim.\n– Həmişə düşünmüşəm ki, Qabil Abbasoğlunu özündən nə çıxarda bilər?\n– Nadanlıq! Cəhalət ən dözümsüz olduğum məqamdır.\n– Cəhalət isə ayaq açıb yeriyir. XXI əsrdə, 2018-ci ildə… İllərdir mübarizə aparılır, ancaq… Sizcə, cəhalətlə necə mübarizə apara bilərik ki, effektli olsun?\n– Cəhalət sosial hadisə deyil. Tarixi bir yaşı olan, psixoloji hadisədir. Mübarizəyə iyirmi yaşda başlamışıqsa, indi nəyə nail ola bilərik? Bəşəriyyət tarixinə aid olan problemlərin həlli istiqamətində otuz ilə heç nə etmək mümkün deyil. Bizdən tələb olunan bu tipli problemlərin həlli istiqamətində zəruri bildiyimiz addımları atmaq, atmaq, atmaq və harada addımımız büdrədisə, orada da başımızı yerə qoyub, torpağa uzanmaqdır…\n– Məğlub olmaq?\n– Məğlubiyyət deyil. Həyatın axarı ilə gedirik, yol bizi aparıb ora çıxardırsa və bizim də onu önləmək kimi bir qabiliyyətimiz yoxdursa, barışmalıyıq…\n– Qabil müəllim, deyirlər 50 yaş həm də qadınları çözməyin ən yaxşı vaxtıdır. Çözə bildiniz?\n– Yoxsa heç belə sual qarşısında qalmamışdınız?\n– Ümumiyyətlə, mənə ilk dəfədir belə sual verilir. Həm də bunu sual olaraq da düşünməmişəm…\n– Deməli, qadınları çözməyə ehtiyacınız olmayıb?\n– Ümumiyyətlə, mənim düşüncələrimdə qadın-kişi yox, insan olub. Mən həmişə insanı düşünmüşəm. Böyüyüm, ailəmin üzvü olan və yaxud sevdiyim qadınları çözmək yalnız cari situasiyalarda olub. Hansısa bir şəraitə düşəndə onu anlamağa çalışmışam ki, nə demək istəyir…\n– Bəlkə sualım bütün ömrünü mətbuatda keçirən bir jurnalist üçün şablon kimi səslənəcək, amma bunu bilməyi çox istəyirəm. Zaman maşını ilə səyahət etmək imkanınız olsa və bu səyahəti ancaq bir dəfə etmək mümkün olsa, ömrünüzün neçənci ilinə, hansı məqamına qayıdardınız? Hətta bu səfərdə mühüm bir dəyişikliyi etmək, qərarınıza hər hansı düzəliş vermək şansınız olsaydı, nəyəsə əl gəzdirərdiniz, yoxsa hər şeyi olduğu kimi saxlayardınız?\n– Tam səmimi deyəcəm ki, heç bir qərarımdan faciəvi dərəcədə peşman deyiləm. Sadəcə məyusluqlarım olub. Mən heç vaxt şəxsi həyatı üçün yaşayan adam olmamışam deyə, şəxsi qərarlarımla bağlı narahatlığım yoxdur. Cəmiyyətin taleyi ilə bağlı məsələlər isə elə şeylərdir ki, mən geri qayıdıb redaktə edə bilmərəm. Biz, yəni cəmiyyətimiz qayıtsa, bəlkə nəsə edə bilərik. Mənim ömrümün hansısa ilinə qayıtsaq bəlkə bir az dəyişib bundan fərqli etmək olardı. Ancaq o şey ki, olur, deməli, olmalıdır. Deməli biz haradasa addımı o cür atmışıq ki, bu günə gəlib çıxmışıq.\n– Yəni, heç peşmançılıq yoxdur?\n– Bəs nigarançılıq?\n– Deməli keçmişdən narazı deyilsiniz, amma gələcəkdən narahatsınız…\n– Narazı deyiləm, gücümüz nəyə çatıbsa, onu eləmişik. Nigarançılığım isə var… Cəmiyyətimizin taleyi ilə bağlı. Buna görə də indi ictimai mühitdəyəm. Olmasaydım, gedib bir mağaza işlədər, qeyri-sosial, qeyri-ictimai bir fəaliyyətlə məşğul olardım. Məhz narahat olduğum üçün ictimai sferadayam. Bir də fəaliyyətimdə, həyatımda dəyər verdiyim insanlar var ki, bu insalar çox kövrək yaşda olduqları üçün onlardan narahatam… Təbii ki, övladlarımla bağlı narahatlığım var…\n– Bir də uşaqlar var…\n– Hə, uşaqlardan, yəni Lent.az kollektivindən çox narahatam…\n– Axı hamısını çox yaxşı yetişdirmişdiniz, dərhal iş təklifləri aldılar…\n– Elə narahatlığım da ondandır… Bizim ortaq yaratdığımız, paylaşdığımız dəyərlər o uşaqların içini elə tutub ki, kənarda fərqli dəyərlərlə rastlaşanda çaşıb qalır, narahat olurlar. O vəziyyətə təbii ki, ağrıyıram. Keçmiş rəhbərliklə, iş yoldaşlarımla danışanda da bunu bildirirəm ki, bu uşaqlar tamam başqa dəyərlərlə işləyirdilər, amma indi hərəsi bir yerdədirlər. Təbii ki, bacarıqlı uşalar olduqları üçün normal da işləri var, amma hələ ki, olduqları yerdə “ağ qarğa” kimi görünürlər. Rahatlıqları üçün o dəstəyə qoşulmalarını istəyərdim, həm də heyfim gəlir ki, o dəstəyə qoşulmalı olacaqlar. Eybi yoxdur, həyatdır də…\n– Əməyinizi itmiş sayırsınız?\n– Yox! Zəhmətim üçün peşman deyiləm və heç vaxt nəticəsiz qaldığını düşünməmişəm.\n– Həyata çox tez atılmısınız – istər ailə məsuliyyətində, istərsə də ictimai həyatda… Mətbuata da tez gəlmisiniz, demək olar ki, məzuniyyətsiz işləyənlərdən olmusunuz. Rəsmi məzuniyyətdə olsanız da, bir əliniz daima qəzetdə, saytda, xəbərdə olub. İndi sizi işsiz təsəvvür edə bilmirəm. Bilmirəm buna “təqaüd” deyim, erkən idimi deyim…\n– Mən öz işsizliyimə də sosial məsələ kimi baxmıram. Əgər iş dediyimiz səhər gedib, axşam gəlmək və ayın sonunda maaş almaqdırsa, hə, işsizəm. Amma bötüvlükdə işsiz deyiləm. Bayaq da dedim, mənim əsas fəaliyyətim ictimai sferadadır və davam edir. Cəmiyyətin bu və digər sahələrində varam. Əvvəlki miqyasda olmasa da, təmsil olunuram. Amma işin hərfi tərəfinə gələndə isə işləyəndə mənim çox vaxtım olurdu, bu son dörd ay yarımda isə demək olar ki, vaxt qıtlığı çəkirəm. Amma mütaliə üçün vaxt qazanmışam. Beyin gündüz informasiya ilə yüklənmədiyindən gecələr oxumaq vərdişim yaranıb. İllərdir “bu gün, sabah” dediyim filmlərə baxıram. Görmədiyim dostlarla görüşürəm.\n– Bu məqama diqqət çəkmək istəyirəm. Son aylarda heç dostlar seyrəldilər? Adətən işsizlik dönəmində dostların ələnmə mərhələsi gəlir…\n– Dost dediyim adamlar o qədər azdır və o qədər illərin sınağından keçiblər ki, onların seyrəlməsi qeyri-mümkündür. Bir əlin barmaqlarının sayı qədərdilər. Yerdə qalan çevrə isə çox istədiyim, daima ünsiyyətdə olmağa can atdığım maraqlı insanlardır. Eləsi var heç bilmir ki, mən işsizəm. Ümumiyyətlə, insanlar haqqında neqativ pəncərədən düşünməyi sevmirəm. Yəni, zəng etməyiblərsə, düşünmrəm ki, işsizəm deyə… İnsandır, başı qarışıb…\n– Amma ad gününüzdə zəngini gözlədiyiniz adamlar yəqin ki, var… İnsanlar var ki, səsindən enerji, güc almaq mümkündür…\n– Əlbəttə! Zəngini və mesajını gözlədiyim adamlar var. Olmasa narahat olaram. Düşünərəm görən nə baş verib…\n– Qabil müəllim, cəsarət insan xarakterinin ən vacib cizgilərindəndir. Bu vacib cəhəti hansı məqamlarda istifadə edirsiniz? Yerində istifadə olunmayan cəsarət faciəyə aparıb çıxarda bilər. Çağdaş insan hər xırda addımı cəsarətli adlandırır. Əslində insan cəsarətli addımları həyatının hansı məqamlarında atır? Cəsarəti necə idarəetməli?\n– Cəsarət, hissi anlayışdır. Həmişə hissin ağıldan önə keçməsinə qarşı olmuşam. Ağılsız cəsarəti faciə hesab edirəm və bu, mütləq faciəyə gətirib çıxardır. Ona görə də çalışıram ki, hər şeydə ağlın ölçüləri ilə hərəkət edim. Bu imkan kainatda olan varlıqların içərisində yalnız insana verilib. O da bunun çox kiçik bir hissəsindən istifadə edir. Bizdə bu imkan varsa, bununla özümüzü fərqləndirməliyik. Yoxsa “harda mənə yaxşıdır, gedib orda dolanmaq” yaxşı örüşü axtarmaq instinktidir və mən o instinkti bölüşmürəm. Məcburi situasiyalar səbəbindən gedən insanları heç vaxt qınamamışam. Amma hələ ki, burada potensialımın tükənmədiyini düşünürəmsə, lazım olduğumu anlayıramsa, özümdə getmək haqqını hiss etmirəmsə, necə gedə bilərəm? Mənə görə vətən anlayışı pafos deyil. Hər bir insanın identifikasiyası var. Övladlarıma da deyirəm ki, dünyanın harasında istəyirsiniz, gedib orada yaşayın! Lap imkanınız olsa kosmosda da! Amma bir şeyi düşünün, genetik olaraq yalnız bu torpaqların üzərinə ayaq basıb gəzmək haqqı sizdədir.\n– Bu lap Çarlı Çaplinin qızına məktubunu xatırlatdı…\n– Bəli… O məktubu da çox sevirəm. Deyirəm ki, gedəcəyin yerin insanı səndən çox qabaqdadır və o haqqa sahibdir. Bizim haqqımız burada, bu torpağın üstündədir. Məsələ döyüşməkdə deyil, bu torpağın üzərində gəzərək onun üçün bir şey etməkdədir. Hətta ağac əkməkdədir.\n– Mən heç bilmirəm siz səngərdə olmusunuz, ya yox, amma müharibəni iliklərinizə qədər duyduğunuzdan əminəm…\n– Ən başlıca arzum odur ki, müharibə olmasın. Azərbaycanın işğal altında olan torpaqlarının qaytarılması üçün bütün məqbul yollara razı və hazır olan bir adamam. Amma çox istəyirəm ki, bu, müharibəsiz olsun… “Əsir düşərgəsi” layihəsində danışılan hadisələr ibtidai insanin mamont ovlamasına bənzəyir… Nəhayət ki, insan insana qarşı o ibtidai hisslərini itirməlidir…\n– Uzun illər rəhbərlik etdiyiniz saytın manşetində Qarabağ müharibəsinin tarixindən bəhs edən müxtəlif layihələrə, yazılara yer vermisiniz və buna görə də ittiham olunmusunuz ki, “yenidən yada salırsınız”…\n– Çünki müharibəni unutsaq, o geri qayıdacaq… Lent.az saytı bağlananda on gündən çox ancaq Qarabağla bağlı hazırlanan layihələrin, yazıların təlaşına düşmüşdüm ki, necə olacaq? Axı o layihələr bir tarixi epopeya səviyyəsində idi…\nİkimiz də susuruq… Nə keçmişdən danışırıq, nə də gələcəkdən… Heç özümüz də bilmirik niyə son haqqında danışırıq, ölümdən:\n– Ölümünüzdən sonra bir cümlə yazmaq imkanınız olsaydı, nə yazardınız?\n– Davam edin… Mən heç nəyi şişirdilmiş formada yaşamıram. Düşünürəm ki, nə baş versə də insan qaldığı yerdən davam edir… Hər şey üçün nəticə gözləmək, məsələlərə dar yanaşmaqdır… Dünya “mən və mənim balalarım”dan ibarət deyil. Belə düşünmək olmaz. Qaranquşlar, sərçələr, yuvada balasını gizlədən pələnglər və ayılar belə düşünürlər, insan fərqli olmalıdır…\n– Jurnalist hansı suala cavab almamış müsahibə aldığı məkanı tərk etməməlidir?\n– (Gülür) Açıq deyim ki, mən müsahibə janrının ustası deyiləm. İndi müsahibə janrının anlamını və təcrübəsini bilən bir şəxsə müsahibə verirəm və ona görə də arxayınlıqla deyirəm ki, elə bir sual varsa tez verin, çünki acından ölürəm, yemək sifariş edək… (Gülür)\nÖncəki “Paşinyana dedim ki, heç vaxt səni dəstəkləmərəm” – Lukaşenko\nNövbəti Mübariz cəbhədəki ermənilərin ürəyini yoxlamalı idi?


Banggood ilə daha ucuz bir Xiaomi alın | Androidsis\nUcuz bir Xiaomi istəyirsiniz? Bu Banggood razılaşmalarını qaçırmayın\nBanggood, onlayn mağazasında əldə etdiyi Xiaomi məhsulları ilə skandal endirimlərini davam etdirir. Və indi yalnız May ayının sonuna qədər Xioami Mi 5c, Mi 5s və Mi 5'leri dağıtma qiymətlərinə ala biləcəyimizi elan etdi.\nUcuz bir Xiaomi Mi 5 almaq istəyirsinizsə, yeni Banggood təklifindən faydalanmaqdan çəkinməyin!\n1 Bunlar Bangood'dan ucuz bir Xiaomi Mi 5 almaq təklifidir\n2 Daha ucuz bir Xiaomi Mi 5c alın\n3 Daha ucuz bir Xiaomi Mi 5s alın\n4 Daha ucuz bir Xiaomi Mi 5 alın\nBunlar Bangood'dan ucuz bir Xiaomi Mi 5 almaq təklifidir\nTəklifləri göstərmədən əvvəl alış sistemini izah etmək istəyirəm: Etməli olduğunuz hər şey, hər endirimi müşayiət edən bağlantıları vurmaq və ödəmə edərkən fərqli endirimlər almaq üçün promosyon kodundan istifadə etməkdir. Asan hüququ?\nDaha ucuz bir Xiaomi Mi 5c alın\nEl Xiaomi Mi 5c tərəfindən olduqca yenilik olduğu sübut edildi ilk dəfə öz prosessorunuzdan istifadə edin tanınmış MediaTek və ya Qualcomm həllərinə bahis etmək əvəzinə. Adətən dəyişdirilməsi 230 avroya başa gələn və tapa biləcəyiniz Bangood təklifi ilə bir terminaldan bəhs edirik buraya basmaq Yalnız 193 avroya ala bilərsiniz. Qoymaq lazım olduğunu unutmayın promosyon kodu BGM5C64\nDaha ucuz bir Xiaomi Mi 5s alın\nXiaomi Mi 5s vəziyyətində tapırıq çox tam bir telefon və aşağıdakı texniki xüsusiyyətlərə malikdir:\n5,1, Full HD çözünürlüklü ekran\nQualcomm Snapdragon 820 2,1 GHz prosessor\nModelə görə 3 və ya 4 GB RAM yaddaş\n16, 64 və ya 128 GB yaddaş\n16 meqapiksellik arxa əsas kamera, şəkil stabilizatoru və ikiqat flaş\n6 meqapiksellik ön kamera\nİki günə qədər muxtariyyət vəd edən 3.030 mAh batareya\nSürətli şarj sistemi.\nUltrasəs barmaq izi oxuyucusu\nAndroid 6.0 Marsmallow əməliyyat sistemi\nEndirimlə qiymətiniz? Əgər modeli istəsən qızıl rəng 223 avrodan az qalırmodel olarkən boz ilə 240 avro təşkil edir. Bu promosyondan yararlanmaq üçün kifayətdir Bura basın və istifadə edin promosyon kodu mi5s64\nDaha ucuz bir Xiaomi Mi 5 alın\nNəhayət, ən ətirli endirim bizdədir. Bangood bizə 195 avroya bu maraqlı terminalı tərk etməsidir buraya basmaq və ödəniş zamanı daxil olma promosyon kodu mi564GB\nQalmaqallı qiymətlərlə Xiaomi Mi 5 axtarırsınızsa, əvəzolunmaz bəzi təkliflər. 250 avrodan keçmədən yaxşı bir Android telefon istəyirsiniz? Banggood təkliflərindən faydalanmaq üçün nə gözləyirsiniz!\nMəqaləyə tam yol: Androidsis » xəbər » Ucuz bir Xiaomi istəyirsiniz? Bu Banggood razılaşmalarını qaçırmayın\nSalam, Xiaomi smartfonunu evimə göndərəcəkləri zaman onsuz da pul vermişəm\nHuawei P10, analiz və rəy\nAndroid üçün həqiqi 3D divar kağızları


Adalet.az | Faiq QİSMƏTOĞLU: SƏHNƏYƏ İSTEDADLAR GƏLİR Adalet.az | Faiq QİSMƏTOĞLU: SƏHNƏYƏ İSTEDADLAR GƏLİR Adalet.az | Ədalət -\nFaiq QİSMƏTOĞLU: SƏHNƏYƏ İSTEDADLAR GƏLİR\n45761 | 2019-10-28 14:08\nİstedadlı adamlar gec-tez özlərinə yer tapmağı bacarırlar. Düzdür, bəzən qara buludlar günəşin qarşısını aldığı kimi, bəzi qüvvələr də bu istedadların qarşısına sədd çəkirlər. Amma müəyyən zaman kəsiyindən sonra gün işığı kimi o istedadlar buludun arxasından çıxır və ətrafı öz nuruna bələyirlər. İstedadlı gənc, istedadlı adam harda olmasından və hansı maneənin yaranmasından asılı olmayaraq, zaman gələndə özünü təsdiq etməyi bacarır.\nFüzuli rayonundakı Horadiz şəhər Uşaq Musiqi Məktəbizndə də zaman-zaman çox istedadlı gənclər olub. Və bu istedadlar istər-istəməz gün işığı kimi özlərini göstərməyi bacarıblar. Onu da qeyd edək ki, bu musiqi məktəbi 1983-cü ildən fəaliyyətə başlayıb. Daha doğrusu, rayonda ikinci musiqi məktəbidir. Musiqi məktəbinə böyük bəstəkar və böyük ziyalı Məmməd Cavadovun oğlu Azər Cavadov rəhbərlik edir. O Məmməd Cavadov ki, vaxtı ilə böyük Üzeyir Hacıbəyovdan dərs alıb və onun xeyir-duası ilə fəaliyyətə başlayıb. Məmməd Cavadov həm bəstəkar, həm də bir bədii rəhbər kimi Naxçıvanda və Azərbaycanda silinməz izlər qoyub. O, məşhur "Naxçıvan" ("Barı Naxçıvan") mahnısının bəstəçisidir. Və eyni zamanda böyük bəstəkar yüzlərlə şeirə musiqi yazıb, çoxlu sayda tamaşalara və operettalara yeni nəfəs verib.\nƏlbəttə, Horadizdə bu uşaq musiqi məktəbinin fəaliyyəti istedadlı yeniyetmələrin üzə çıxamsına, aşkarlanmasına çox böyük təkan verir. Hazırda musiqi məktəbində 136 şagird musiqinin sirlərinə yiyələnir. Bu il isə uşaq musiqi məktəbinə 30 şagird qəbul olub. Məktəbdə iki şöbə var - fortopiano və xalq çalğı alətləri şöbəsi. Bura isə bu ixtisaslar daxildir: fortopiano, tar, qarmon, nağara, xanəndəlik, saz, kamança. Təbii ki, bu uşaq musiqi məktəbinə musiqiyə həvəsi, marağı və istedadı olan yeniyetmələr həvəs göstərirlər.\nAydındır ki, həvəs heç də məsələni həll etmir. Çünki istedad olmayam yerdə heç vaxt həvəslə hər hansı musiqi alətində ifa etmək elə də asan deyil. Deməli, istedadla həvəs və bir də zəhmət hər hansı yeniyetməni istəyinə qovuşdura bilər. Musiqinin tədrisində müəllim də əsas amillərdən biridir. Çünki istedadı və savadlı olmayan müəllim heç də musiqinin sirlərinə tamamilə şagirdə öyrədə bilməz.\nBelə ki, müəllim hər hansı musiqi alətində şagirdə bir musiqini, bir mahnını, bir bəstəkar yazısını çatdırırsa, gərək şagird də həmin anda müəllimin səsləndirdiyi o musiqini həm yadda saxlasın, həm də ifa etməyi bacarsın. Bu mənada Horadiz şəhər Musiqi Məktəbində istedadlı yeniyetmələr az deyildir. Məsələn, onlardan biri Fərid Bəxtiyar oğlu Kərimov respublikada keçirilmiş "xalq çalğı alətləri" müsabiqəsində qarmon ifasında Fəxri Fərmana layiq görülüb. Eyni zamanda, məktəbin şagirdlərindən Vaqif Səmədov (tar), Ərşad Allahverdiyev (qarmon), Zeynəb Piriyeva (fortopiano), Nuşirəvan Quliyev (saz) öz istedadları ilə qısa zaman kəsiyində sözlərini deyə biliblər və ifalarıyla onları dinləyənləri təəccübləndiriblər. Çünki bu uşaqlar musiqi alətlərini ifa etdikləri ilk gündən müəllimlərin öyrətdiklərini dönə-dönə yaddaşlarına həkk ediblər. Təbii ki, axtarışlar və bir-birindən maraqlı yeniliklər o uşaqları bu musiqiyə daha ürəkdən bağlayıb.\nBir faktı da qeyd edək ki, məktəbi bitirən bir neçə məzun ali musiqi məktəbinə qəbul olub. Belə ki, Mətanət Azər qızı Hüseynova Musiqi Akademiyasına, Sərvan Niftəliyev isə Milli Konservatoriyaya qəbul olublar. Əlbəttə, hər bir şagirdin, hər bir yeniyetmənin uğuru o məktəbin, o müəllimlərin uğuru deməkdir. Belə olduğu halda, məktəbin musiqi kollektivi də öz məzunları ilə haqlı olaraq qürur duyurlar.\nHoradiz şəhər Uşaq Musiqi Məktəbində həmişə sağlam və yaradıcı mühit hökm sürür. Belə mühitdə də işləmək və oxumaq həm şagirdlər, həm də müəllimlıər üçün çox münbit şərait yaradır. Çünki o yerdəki şəffaflıq var, səmimiyyət var, orda istedadlar da çox asanlıqla özlərini təsdiq etməyi bacarırlar.\nMəktəbin öz ənənələri və öz yolu var. Burda vaxtaşırı olaraq ədəbi-bədii gecələr, musiqili kompozisiyalar təşkil edilir. Bu yaxınlarda Füzuli Muğam Mərkəzində "Üzeyir musiqi günü" keçirilib. Eyni zamanda, bu yaradıcı kollektiv böyük bəstəkar Qara Qarayevin və böyük sənətkar Hacı Xanməmmədovun 100 illik yubileyini də çox möhtəşəm şəkildə keçiriblər. Bu ənənə davam edir. Belə ki, yaxın vaxtlarda böyük xanəndə Hacıbaba Hüseynovun 100 illiyi keçiriləcəkdir. Məktəbin kollektivi bir möhtəşəm tədbirə - böyük xanəndə və musiqiçi, Azərbaycan muğam məktəbinin böyük müəllimlərindən olan Seyid Şuşinskinin 130 illiyini çox möhtəşəm keçirib. Çünki Seyid Şuşinski klassik muğam sənətində öz möhürünü vurmuş və izini qoymuş böyük sənətkarlardandır.\nMəktəbin direktoru Azər Cavadov bizimlə söhbət zamanı çox maraqlı bir əhvalat danışdı. Dedi ki, bu yaxınlarda bizim məktəbə İrandan qonaq gəlmişdi. Onların arasında bir oğlan uşağı diqqətimizi daha çox cəlb elədi. Belə ki, o, həm qarmon çalır, həm də gözəl tar çalırdı. Və eyni zamanda pianoda qeyri-adi ifalar səsləndirirdi. O uşağın adı Məhəmmədəmindir. Bu uşaq Üzeyir bəyin "Arşın mal alan"ından müəyyən parçaları tarda çalaraq qeyri-adi ifalar səsləndirdi. Sözün düzü, onun bu qədər böyük istedad sahibi olması və Azərbaycan klassiklərinin əsərlərini gözəl ifa etməsi hamımızı təəccübləndirdi. Məhəmmədəmin deyir ki, mən Bakıya gəlib musiqi təhsili almaq istəyirəm. Çünki burdakı mühit mənim çox xoşuma gəlir.\nYazımızın əvvəlində qeyd etdik ki, istedadlı gənclərin üzə çıxması üçün əlverişli şərait və sağlam mühit də lazımdır. O mühit olamayan yerdə heç vaxt istedadlı gənclər özlərini tapa bilməzlər. Necə ki, hər hansı əkilən ağacın inkişafı üçün günəş və su lazım olursa, bax, istedadlı uşaqlara da belə bir şərait yaradılmalıdır.\nBirmənalı olaraq deyə bilərik ki, Kürdəmir Regional Mədəniyyət İdarəssinin Füzuli rayonu Horadiz şəhəri Uşaq Musiqi məktəbində belə bir sağlam mühir var. Və o sağlam mühitdə hər bir istedadlı uşaq, yeniyetmə özünün cığırını, özünün yolunu aça biləcək.


Britaniyanın baş kəşfiyyatçısından xəbərdarlıq:“Rusiyanın təcrid olunmuş məzluma çevrilmək riski var”\n“Rusiya Avropa demokratiyalarına zərbə vurmağa, məkrli fəaliyyət və “yalanlar dumanı” ilə Qərb cəmiyyətlərinə şübhə toxumu səpməyə çalışır”.\nStrateq.az “Azadlıq” radiosuna istinadən xəbər verir ki, bunu Britaniyanın “MI5” kəşfiyyat idarəsinin rəhbəri Andrev Parker mayın 14-də Berlində deyib.\nParkerin sözlərinə görə, Rusiya “aqressiv və çox ziyanlı hərəkətlər” edir, “təcrid olunmuş məzlum”a çevrilmək riski var. O, Almaniyanın “BfV” kəşfiyyat xidmətinin toplantısında çıxış edib, bu, “MI5” rəhbəri kimi onun ilk ictimai çıxışıdır.\nParker deyib ki, martda rusiyalı keçmiş casus Sergey Skripal və qızı Yuliyanın sinir qazıyla zəhərlənməsi Britaniya torpağında “məqsədli və hədəfli məkrli fəaliyyət” idi və Moskva bir daha beynəlxalq qaydaları pozmuş olub.\nXatırladaq ki, rəsmi London Skripalların zəhərlənməsinə görə Moskvanı suçlayıb. Keçmiş agent Skripal “MI6”-nın informatoruna çevrilmişdi. Skripallar İngiltərənin Solsberi şəhərində huşsuz tapılmışdılar. Moskva isə bu hücumun arxasında durmadığını deyib.\nParker həmin hücumdan sonra Rusiyanın apardığı “dezinformasiya kampaniyası”nı da pisləyib. O, “yalanlar, yarımhəqiqətlər dumanına işıq salmağa” ehtiyac olduğunu vurğulayıb. 66 yaşlı Skripal hələ də xəstəxanadadır. Qızı, 33 yaşlı Yuliya isə xəstəxanadan buraxılıb.\nParker beynəlxalq ictimaiyyətə insidentə birgə reaksiya verdiyi üçün təşəkkür edib. O zaman, 28 Avropa ölkəsindən 18-i rusiyalı diplomatları qovmaqla Britaniyanı dəstəkləyib.\n“MI5” rəhbəri onu da deyib ki, Rusiyanın Ukraynanın Krım regionunu işğal və ilhaq etməsi, eləcə də Qərbdə seçkilərə müdaxiləsi qəbuledilməzdir.\nParker Britaniya Avropa Birliyindən çıxandan (Brexit) sonra da təhlükəsizlik əlaqələrinin saxlanmasının vacibliyini vurğulayıb, xəbərdarlıq edib ki, Avropaya güclü terror təhlükəsi var.


Kerri Kavano: “Rusiya niyə Qarabağa öz sülhməramlılarını göndərdi?..” – MediaZona.Az\n14 Sentyabr 2021 14 Sentyabr 2021 yazar\t0 Comments\nBunu Minsk Qrupunun keçmiş amerikalı həmsədri Kerri Kavano (1999-2001) “Azadlıq” radiosunun erməni xidmətinə müsahibəsində deyib.\n“Minsk Qrupunda müzakirələr bu yöndə gedirdi ki, əgər sülhməramlılar və ya müşahidəçilər nə qonşu ölkələri, nə həmsədr ölkələri təmsil etməsələr, bu ən yaxşı həll yolu olacaq. Fikrimcə, Rusiya bununla tam razı idi, çünki məsələyə siyasi baxımdan ən sərfəli yanaşma bu idi. Rusiya ötən ilin payızında niyə öz sülhməramlılarını göndərdi? Fikrimcə bu, təhlükənin dərəcəsi, erməni tərəfinin nəzarətində olan əraziləri itirmə sürəti və Şuşa ətrafında hadisələrin sürətlə inkişaf etməsi ilə bağlı idi”,-Kerri Kavano qeyd edib.\n← Ərdoğan meydan oxudu – “Dünyada bir nömrə olacağıq”\nŞuşada Beynəlxalq Musiqi Festivalı keçiriləcək →


Unicapital səhmdarlarına 1,1 milyon manatdan çox dividend ödəyib\n“Unicapital İnvestisiya Şirkəti” ASC səhmdarlarına 1 120 000 AZN dividend ödəyib. Dividend ödənişi barədə qərar “Unicapital İnvestisiya Şirkəti” ASC-nin səhmdarlarının iyunun 25-də keçirilmiş ümumi yığıncağında qəbul edilib.\nŞirkətin Bakı Fond Birjasında ticarət olunan səhmlərin sayı 100 000 ədəddir. Nominal qiyməti 3 AZN olan hər bir səhminə ödənilmiş dividend məbləği 11.12 AZN təşkil edib.\nŞirkət son illər ərzində investisiya bazarında tətbiq etdiyi strategiyasını dəyişdirib və Şirkətin 2020-ci ildə təyin etdiyi yeni strategiya artıq öz nəticəsini verib. “Unicapital”ın uğurlu fəaliyyəti nüfuzlu dünya nəşrlərinin də diqqətini çəkib. Böyük Britaniyanın “International Finance” jurnalının araşdırmasına əsasən, “Unicapital” “Azərbaycanda Ən Yaxşı İnvestisiya Şirkəti -2020” və “Azərbaycanda Ən Yaxşı Broker Xidmətinin Təşkili- 2020” mükafatlarına layiq görülüb.\n“Unicapital” 2007-ci ildən qiymətli kağızlar bazarında böyük təcrübəsi olan və Azərbaycan qiymətli kağızlar bazarında aparılan əməliyyatların həcminə görə ilk sıralarda yer tutan Şirkətdir. Nizamnamə kapitalı 100% "Unibank" Kommersiya Bankı ASC-yə məxsus olan Şirkət, ötən ili 520 000 AZN xalis mənfəətlə başa vurub. 2020-ci ilin sonuna "Unicapital"ın aktivləri 13 milyon 39 min AZN təşkil edib ki, bu da, 2019-cu ilə nisbətən iki dəfədən çox artım deməkdir.\n“Unicapital”ın əsas məqsədlərindən biri daim innovativ və peşəkar yanaşma ilə müştərilərinə xidmət göstərməkdir.\nXidmətlərə gəldikdə isə Şirkət müştəriləri üçün qlobal və yerli maliyyə bazarlarına açılan körpü rolunu oynayır. “Unicapital İnvestisiya Şirkəti” istər Azərbaycan bazarına daxil olmaq istəyən xarici investorlar, istərsə də yerli hüquqi və fiziki müştərilər üçün etibarlı tərəfdaşdır. İnvestisiya Şirkəti qiymətli kağızlar bazarında həm əsas, həm də yardımçı investisiya xidmətləri göstərir. Həmçinin, Şirkət yeni başlayan investorlar üçün ödənişsiz təlimlər və konsultasiyalar təşkil edir.\n“Unicapital İnvestisiya Şirkəti” hal-hazırda Bakı Fond Birjasında ən uzunmüddətli üzvlüyə malikdir və Birjanın standart listinqinə daxildir. Bu isə şəffaflığının və listinq qaydalarına uyğunluğunun birbaşa göstəricisidir.\n“Unibank” ASC-nin investisiya şirkəti “Unicapital İ.Ş.” ASC-nin Müşahidə Şurasının tərkibi təsdiqlənib.


2022, 21 May, şənbə, Bakı vaxtı 02:59\nSürücü özünü yandırır\nÖzünü yandıran sürücü\nYasamal rayon Polis İdarəsindən verilən məlumata görə, hadisə yanvarın 28-də “20 Yanvar” dairəsinin yaxınlığında baş verib.\nBakı şəhər sakini, sürücü, 39 yaşlı Arzuman Hümbətov üstünə benzin tökərək özünü yandırıb. O, yanıq xəsarətləri ilə Yanıq Mərkəzinə yerləşdirilib.\nMərkəzdən verilən məlumata görə Arzuman Hümbətov üçüncü dərəcəli yanıq xəsarətləri alıb, vəziyyəti ağırdır.\nHadisə yerində olan şəxslərin köməkliyi ilə alov söndürülüb və yaralı xəstəxanaya aparılıb.\nHadisə şahidlərinin dediyinə görə, Arzuman Hümbətov Nəqliyyat Nazirliyinin müfəttişlərinə etiraz olaraq bu addımı atıb.\nYasamal rayon Polis İdarəsindən Avtolent.az-a bildirilib ki, baş vermiş hadisə ilə bağlı araşdırma aparılır. Hadisənin dəqiq səbəbləri aparılan araşdırmalardan sonra məlum olacaq.\nNəqliyyat Nazirliyinin Katibliyinin rəisi Namiq Həsənov APA agentliyinə bildirib ki, özünü yandıran şəxs taksi sürücüsü deyil, Bakı-Sumqayıt istiqamətində sərnişindaşıma ilə məşğul olan avtobus sürücüsüdür:\n"O, qanunsuz olaraq sərnişindaşıma ilə məşğul olan "Ford" markalı avtobusun sürücüsüdür. İnsident Nəqliyyat Nazirliyinin əməkdaşları tərəfindən qanunsuz sərnişindaşıma ilə məşğul olan sürücülərə qarşı keçirilən reyd zamanı baş verib.\nHəmin sürücüyə qanunsuz fəaliyyətlə məşğul olduğu bildirilib. Lakin təəssüflər olsun ki, belə bir insident baş verib. Bizdə olan məlumata görə, sözügedən sürücü hər zaman özü ilə benzin gəzdirir, səbirsiz insandır... Hazırda polis məsələni nəzarətə götürüb və müvafiq araşdırma aparılır".\nNamiq Həsənov əlavə edib ki, hadisədən dərhal sonra xəstəxanaya yerləşdirilən sürücünün vəziyyəti normaldır.


Kiyevdə uşaq peyvənd olunur\nAlmaniya parlamenti uşaqların qızılcaya qarşı peyvənd olunmasını məcburi edən, valideynlər üçün cərimə nəzərdə tutan qanun qəbul edib. Qanun 2020-ci ilin martından qüvvəyə minəcək.\nHəmin tarixdən uşaq bağçaları və məktəblər, tibb ocaqlarda çalışanlar, ictimai yerlərdə işləyənlər, miqrantlar və qaçqınlarla iş mərkəzlərinin əməkdaşları və könüllüləri peyvənd olunmalıdır. Bu haqda “Currenttime.tv” yazır.\nÖvladını peyvənd elətdirməkdən imtina edən valideynləri isə 2500 avroyadək cərimə gözləyir. Onların uşaqlarına məktəb və bağçaya getmək qadağan oluna bilər.\nQızılca həddən artıq yoluxucu xəstəlikdir. Ağır keçən xəstəlik yüksək temperatur, səpkiylə müşahidə olunur, pnevmoniya və ensefalit kimi ağırlaşmaya səbəb ola bilər.\nİnkişaf etməkdə olan ölkələrdə 5 yaşadək uşaqlar arasında əsas ölüm səbəblərindən biri qızılcadır.\nQızılcaya qarşı peyvənd 1963-cü ildən tətbiq olunur və bir neçə il öncəyədək Yer kürəsi əhalisinin 97 faizinin peyvənd olunduğu bildirilirdi. Ancaq son illər daha çox valideyn öz şəxsi baxışlarını, yaxud vaksinlərin aşağı keyfiyyətli olmasını əsas gətirərək uşaqlarını peyvənd elətdirməkdən imtina edirlər.\nÜmumdünya Səhiyyə Təşkilatının məlumatına görə, 2018-ci ildə ancaq Avropada rekord sayda – 82 min adam qızılcaya yoluxub, onlardan azı 72 nəfəri dünyasını dəyişib.\nRobert Koch İnstitutunun məlumatına görə, Almaniya məktəblərində uşaqların peyvənd olunma səviyyəsi 93 faizə düşüb.\nRusiyanın Səhiyyə Nazirliyi 2019-cu ilin yazında bir neçə qanun layihəsi hazırlayıb, sənədlərdə vaksinasiyadan imtinaya çağırış yasaqlanır, belə müraciətlərin dərcinə görə məsuliyyət müəyyənləşdirilir. Ancaq hələlik, qanun layihələri qəbul olunmayıb, peyvənddən imtinaya görə cərimədən isə söhbət getmir.\nUkraynada isə peyvənd olunmamış uşaqları bağça və məktəblərə qəbul etmirlər.


Zərdab sakini Fikrət Məmmədova müraciət etdi » NUH informasiya agentliyi\nCəmiyyət15 avqust 2018 16:58\nZərdab rayonu Qoruqbağı kənd sakini, 04.08.1990-cı il təvəllüdlü Məmmədov Səxavət Mayor oğlu öz həyat faciəsi və məhkəmə hakimlərinin qəbul etdiyi ədalətsiz qərarlarla bağlı NUH.az saytına müraciət edib.\n“ Mən 14 noyabr 2011-ci il tarixdə Hacıqabul rayon sakini Məmmədova Samirə Rəfail qızı ilə qanuni ailə həyatı qurmuşam. 2012-ci il oktyabrın 13-də Nuray adlı qız övladımız dünyaya gəlib. Sözün düzü, evlənəndə Samirənin xəstə olduğunu bilmirdim. Sonradan bildim ki, Samirə atası evində müntəzəm müalicə olunurmuş.\nSamirə dəfələrlə birgə yaşadığımız atama məxsus evi yandırıb, qızımı alovun içərisinə atıb yandırmaq, öldürmək istəyib. Biz uşağı güclə onun əlindən alıb xılas etmişik. Mən ailəmin dağılmaması üçün Samirəni Respublika Xəstəxanasında 5 ay, Medstayl Hospitalda uzun müddət müalicə etdirsəm də faydası olmayıb. Hətta həkimlər mənə bildirib ki, belə xəstə ilə evlənmək olmazdı. Yoldaşım uzun müddət isteriya tutması diaqnozu ilə Zərdab Mərkəzi Xəstəxanasında dispanser qeydiyyatında olub. Bu Zərdab RMX-nın 15.03.2018-ci il tarixli, 02-901 saylı, şöbə müdiri X.Teymurovanın və həkim-nevropatoloq F.Mürsəlovanın imzası və möhürü ilə təsdiq olunan arayışından da görünür. Arayışda qeyd edilir ki: “Verilir Zərdab rayonu Qoruqbağı kənd sakini Məmmədova Samirə Rəfail qızına ondan ötəri ki, o həqiqətən də “ İsteriya tutması “ diaqnozu ilə Zərdab Rayon Mərkəzi Xəstəxanasınln Poliklinika şöbəsində dispanser qeydiyyatdadır. Arayış Hacıqabul rayon məhkəməsinə təqdim etmək üçün verilir”.